text:
Di tmurt n Yeqbayliyen amenzu n tefsut yettas-d ass n 28 furar n yal aseggas. yettemgirrid usfugel n umenzu n tefsut si temnaḍt ɣer tayeḍ, maca iswi yiwen: d amagger n tefsut. Uqbel aderyis s kra n wussan, arrac xeddmen amɣar n weqruc. D sfara yettwasnen nezzeh di tmurt n Yeqbayliyen. Tameddit n wass ad nnejmaeen yelmeẓyen, akken ad msefhamen anwa ad yuraren di terbaet, ad xtiren taddart ara qesḍen. Mara d-teɣli tallest, ger lmeɣreb d leica, Yal tabburt di taddart ad bedden fell-as. S tjewwaqt akked ṭṭbel, ad sseḥmun urar! Amɣar ad ideeeu s lxir, wiyaḍ ad qqaren: amin. S wawalen iweznen ata wamek ideeeun: - D irgazen d imehrazen ay axxam lxir, ldim tabburt ad tt-yelli
Rebbi fell-awen s lxir
Akken alami iffeɣ-d bab n wexxam s tmellalin neɣ s lerzaq nniḍen i ihewen. Ass n 28 fuṛaṛ assen ad d-kkren yemdanen ɣef zik uqbel tafrara. Tameṭṭut d tin ad inexxlen axxam-is, ad tseggem-it, ad tessizdeg-it… tin yesean llufan a s-tedlu qeḍran akken ur d-tezzin ara yur-s waṭṭanen… imir ad fɣen yemdanen qecuc meccuc, ad aɣen abrid ɣer yiger. Deg unnar ad mlilen yemɣaren d ttemɣarin, arrac akk d tteḥdayin ad ddun deg urar d taḍsa… ad leqḍen ijeğğigen myal nnul; nutni ad cennun am yefrax ad tazzalen deffir n iferṭeṭṭa… akken alamma d lawan imensi ad zzin s axxam, deg ifassen-nsen timuqqinin n ijeğğigen yessaramen tudert di talwit…Ad zzin i terbuyt n seksu n tafukt (Ameqful). Seksu ifur s iẓuran n uderyis. A t-cebbḥen s tmellalin, ibawen, tabaṭaṭat, lḥemmeẓ, tajilbant; rnu a s-zuzren skker sufella. Aderyis d ddwa, ttafen ɣur-s Iqbayliyen, issufuɣ-asen leetab ɣer tafat. Jemeen-d lɣella s waṭas. Ɣer tagara as inin ad ig weḥnin d win i ɣ-d-ittafen yal aseggas deg lehna d lxiṛ. Crif wanuɣi & Arezqi Ayemmel
- A ken-ig Rebbi am ixulaf yuɣen
- A ken-ig Rebbi am iqermuden wa yedalay wa
- A ken-ig Rebbi am tixsi eamer taerurt telsa taeebbuḍt terwa
- A ken-ig Rebbi am tɛeqqayt n ččina, sufella tecbeḥ sdaxel terbeḥ…
Di tmurt n Yeqbayliyen amenzu n tefsut yettas-d ass n 28 furar n yal aseggas. yettemgirrid usfugel n umenzu n tefsut si temnaḍt ɣer tayeḍ, maca iswi yiwen: d amagger n tefsut. Uqbel aderyis s kra n wussan, arrac xeddmen amɣar n weqruc. D sfara yettwasnen nezzeh di tmurt n Yeqbayliyen. Tameddit n wass ad nnejmaeen yelmeẓyen, akken ad msefhamen anwa ad yuraren di terbaet, ad xtiren taddart ara qesḍen.
Mara d-teɣli tallest, ger lmeɣreb d leica, Yal tabburt di taddart ad bedden fell-as. S tjewwaqt akked ṭṭbel, ad sseḥmun urar! Amɣar ad ideeeu s lxir, wiyaḍ ad qqaren: amin. S wawalen iweznen ata wamek ideeeun:
- D irgazen d imehrazen ay axxam lxir, ldim tabburt ad tt-yelli
Rebbi fell-awen s lxir
Akken alami iffeɣ-d bab n wexxam s tmellalin neɣ s lerzaq nniḍen i ihewen.
Ass n 28 fuṛaṛ assen ad d-kkren yemdanen ɣef zik uqbel tafrara. Tameṭṭut d tin ad inexxlen axxam-is, ad tseggem-it, ad tessizdeg-it… tin yesean llufan a s-tedlu qeḍran akken ur d-tezzin ara yur-s waṭṭanen… imir ad fɣen yemdanen qecuc meccuc, ad aɣen abrid ɣer yiger. Deg unnar ad mlilen yemɣaren d ttemɣarin, arrac akk d tteḥdayin ad ddun deg urar d taḍsa… ad leqḍen ijeğğigen myal nnul; nutni ad cennun am yefrax ad tazzalen deffir n iferṭeṭṭa… akken alamma d lawan imensi ad zzin s axxam, deg ifassen-nsen timuqqinin n ijeğğigen yessaramen tudert di talwit…Ad zzin i terbuyt n seksu n tafukt (Ameqful). Seksu ifur s iẓuran n uderyis. A t-cebbḥen s tmellalin, ibawen, tabaṭaṭat, lḥemmeẓ, tajilbant; rnu a s-zuzren skker sufella.
Aderyis d ddwa, ttafen ɣur-s Iqbayliyen, issufuɣ-asen leetab ɣer tafat. Jemeen-d lɣella s waṭas. Ɣer tagara as inin ad ig weḥnin d win i ɣ-d-ittafen yal aseggas deg lehna d lxiṛ.
Crif wanuɣi & Arezqi Ayemmel


c: text/html

text: Kabyle(i) 1 Nniɣ-awen-d akk annect-agi iwakken ur tɣellim ara. 2 Axaṭer, a kkun-stixṛen si lǧwameɛ, yerna a d-yas lweqt anda wid ara kkun-inɣen ad ɣilen d asfel i fkan i Ṛebbi. 3 Ad ssiwḍen ɣer wannect-agi imi ur iyi-ssinen nekk, ur ssinen Baba. 4 Nniɣ-awen-d akk ayagi tura iwakken asm'ara ssiwḍen ɣer wannect-agi, a d-mektim belli nniɣ-awen-t-id uqbel a d-yedṛu. Ur a wen-t-id-nniɣ ara si tazwara axaṭer mazal-iyi lliɣ yid-wen. 5 Tura ad ṛuḥeɣ ɣer win i yi-d iceggɛen; atan yiwen deg-wen ur iyi-d-isteqsa ɣer wanda ara ṛuḥeɣ. 6 Imi i wen-d-nniɣ akka, leḥzen yeččuṛ ulawen-nwen. 7 A wen-iniɣ tideț, yelha-yawen ma ṛuḥeɣ axaṭer m'ur ṛuḥeɣ ara, amɛiwen ur d-yețțas ara ɣuṛ-wen, meɛna ma ṛuḥeɣ a wen t-id-ceggɛeɣ. 8 M'ara d-yas, a d-isbeggen i yemdanen belli ɣelṭen ɣef wayen yeɛnan ddnub, lḥeqq, d lḥisab n Ṛebbi. 9 ?elṭen ɣef wayen yeɛnan ddnub, imi ugin ad amnen yis-i; 10 ɣef wayen yellan d lḥeqq imi tedduɣ ɣer Baba yerna ur tețțuɣalem ara a yi-twalim; 11 ɣelṭen ɣef wayen yeɛnan lḥisab n Ṛebbi, imi amesbaṭli n ddunit-agi yețțuḥaseb yakan. 12 Aṭas n lewṣayat i mazal a wen tent-id-iniɣ, lameɛna di teswiɛt-agi ur sent-tezmirem ara. 13 Asm'ara d-yas Ṛṛuḥ n tideț, a kkun-iseddu di tideț akken tella, ayen ara wen-d-yini mačči s ɣuṛ-es i d-yekka meɛna a d-immeslay ɣef wayen akk i gesla yerna a kkun id-ixebbeṛ ɣef wayen akk ara yedṛun ɣer zdat. 14 A d-isbeggen tamanegt-iw axaṭer s ɣuṛ-i ara d-yawi wayen akk ara wen-d-yini. 15 Ayla n Baba d ayla-w ula d nekk. Daymi i wen-d-nniɣ s ɣuṛ-i ara d-yawi wayen akk ara wen-d-yini. 16 Di kra n lweqt ur iyi-tețwalim ara, kra n lweqt daɣen aț-țuɣalem a yi-twalim. 17 Dɣa kra seg inelmaden-is țmesteqsayen, qqaṛen : D acu i gebɣa a ɣ-d-yini mi i d-yeqqaṛ : « Kra n lweqt ur iyi tețwalim ara, kra n lweqt daɣen aț-țuɣalem a yi-twalim », neɣ mi ɣ-d yenna : «Ad ṛuḥeɣ ɣer Baba»? 18 Nnan daɣen : D acu i d lmeɛna n «Kra n tallit kan» i ɣef i ɣ-d-yemmeslay ? Ur nefhim ara d acu i gebɣa a d-yini! 19 Sidna Ɛisa yefhem belli bɣan a t-steqsin, dɣa yenna-yasen : Tețmesteqsayem ɣef wayen i bɣiɣ a d-iniɣ s imeslayen-agi : « Tallit kan i mazal ur yi-tețwalim ara, tallit daɣen a yi-twalim »; 20 nniɣ-awen s tideț : kunwi aț-țețrum, aț-țmeǧdem, ma d imdanen n ddunit-a ad feṛḥen aṭas. Kunwi aț-țeṛwum lqeṛḥ meɛna lqeṛḥ-nwen ad yuɣal d lfeṛḥ. 21 M'ara d-tarew tmeṭṭut tețțenɛețțab aṭas di teswiɛt-nni, lameɛna akken kan ara twali llufan-is ilul-ed tețțu lqeṛḥ-is imi lfeṛḥ-is d ameqqran. 22 Kunwi daɣen aql-ikkun tețwaqeṛḥem tura meɛna a d-uɣaleɣ a kkun-zṛeɣ, imiren ulawen-nwen ad ččaṛen d lfeṛḥ; lfeṛḥ-agi yiwen ur izmir a wen t-yekkes. 23 M'ara d-yas wass-nni ur tețțuɣalem ara a yi-testeqsim. A wen iniɣ s tideț : ayen akk ara tessutrem i Baba s yisem-iw a wen-t-id-yeqbel. 24 Ar tura ur tessutrem acemma s yisem-iw. Ssutret a wen-d-yețțunefk akken lfeṛḥ-nwen ad yețwakemmel. 25 Ayen akk i wen-d-nniɣ, nniɣ awen-t-id s lemtul. A d-yas lweqt ur a wen-d-țmeslayeɣ ara akka, a wend hedṛeɣ ɛinani ɣef wayen yeɛnan Baba. 26 Ass-nni aț-țdeɛɛum ɣer Baba s yisem-iw, yerna ur wen-d-qqaṛeɣ ara belli ad dɛuɣ ɣer Baba fell-awen. 27 Axaṭer Baba iḥemmel-ikkun imi iyi-tḥemmlem, yerna tumnem belli s ɣuṛ-es i d-kkiɣ. 28 ?-țideț usiɣ-ed s ɣuṛ Baba, usiɣ-ed ɣer ddunit, ma ț-țura ad ǧǧeɣ ddunit ad uɣaleɣ ɣer Baba. 29 Inelmaden-is nnan-as : Atan tura tețmeslayeḍ-aɣ-d ɛinani mačči s lemtul. 30 Tura neẓra belli tessneḍ kullec imi uqbel a d-nehdeṛ teẓriḍ ɣef wacu i nebɣa a k-nesteqsi. ?ef wayagi i numen belli s ɣuṛ Ṛebbi i d-tusiḍ. 31 Sidna Ɛisa yerra-yasen : Tura tumnem! 32 Atan iteddu-d lweqt yerna yewweḍ-ed, aț țemfaṛaqem ɣer mkul tama a yi teǧǧem iman-iw. Lameɛna ur lliɣ ara weḥd-i axaṭer Baba yella yid-i. 33 Ilaq-iyi a wen-d-iniɣ daɣen annect-agi akken aț-țafem deg-i talwit. Aț-țɛeddim si teswiɛin n ddiq di ddunit, aț-țneɛtabem meɛna ṣebṛet! Nekk ɣelbeɣ ddunit.

robotstxt: allowed

filter: keep


text:
28 Sidna Ɛisa yerra-yasen : A wen-iniɣ s tideț, asm'ara d-ḥyun lmegtin ɣer ddunit tajḍiṭ, asm'ara yeqqim Mmi-s n bunadem ɣef wukersi n lḥekma di lɛaḍima-s, ula d kunwi yeddan yid-i, aț-țeqqimem di tnac yid-wen ɣef yikersiyen n lḥekma iwakken aț-țḥasbem tnac n leɛṛac n wat Isṛail.
1 Caɛul, d yiwen seg wid iqeblen lmut n Stifan. Ass-nni kkren-d wid ibdan țqehhiṛen tajmaɛt n wid yețțamnen s Lmasiḥ yellan di temdint n Lquds. Wid akk yumnen s Lmasiḥ rewlen ɣer tudrin n tmurt n Yahuda armi ț-țamurt n Samarya; anagar ṛṛusul i d-yeqqimen di temdint n Lquds.
23 Fkan asen tabṛaț i deg uran : Ay atmaten ur nelli ara n wat Isṛail, i gzedɣen di temdinin n Antyuc, n Surya akk-d Silisya, țsellimen-d fell-awen ṛṛusul akk-d imeqqranen n tejmaɛt akk-d watmaten n temdint n Lquds.
9 Yeɛqub, Buṭrus akk-d Yuḥenna yețwaḥesben d imeqqranen n tejmaɛt, setɛeṛfen belli d Sidi Ṛebbi i yi-d ifkan ccɣel-agi, dɣa selmen fell-aneɣ afus deg ufus iwakken a ɣ-d-beggnen belli qeblen ayagi. Imiren nemsefham : nutni ad ṛuḥen ad beccṛen i wat Isṛail, ma d nekk akk-d Barnabas, a nṛuḥ a nbecceṛ i wid ur nelli ara n wat Isṛail;
12 Uqbel a d-asen kra n yemdanen i d-iceggeɛ Yeɛqub, yella itețț akk-d watmaten ur nelli ara n wat Isṛail, lameɛna akken kan i d-wwḍen, iḥbes lmakla yid-sen iwexxeṛ fell-asen, axaṭer yuggad wid iṭṭfen di lɛaddat n wat Isṛail.


text:
"Mes chers compatriotes,
Quand vous lirez ces lignes, je serai déjà loin de vous. J’aurai déjà quitté ce pays, ce pays ou nous avons lutté, peiné et souffert ensemble. Je vais, si dieu me le permet, rejoindre enfin mon pays, le nôtre. Ce beau pays dont le sol est pourtant riche et généreux, mais d’où l’égoïsme et la tyrannie des hommes nous oblige à l’exil volontaire. Avant de nous séparer, je pense qu’il est nécessaire de vous dire quelques mots. Je croyais qu’il était facile de griffonner quelque chose sur ce papier, et je l’ai promis…".
A.IMACHE
Extrait de la lettre d’adieu aux Algériens résidant en France.
TAMEDDURT N UGRAWLIW
Imac Aemer
Amaray Amatu n Yetri Agafa n Tferka
(Secrétaire général de l’Etoile Nord-Africaine)
2ème partie.
Histoire /amezruy
Tameddurt-is s tutlayt n tmaziYt
Deg yiwet n taddart, isem-is At Mesbah n tYiwant n At Dwala, ass 07 di yulyu deg useggas n 1895, i d-ilul yiwen n llufan semman-as Aemer Imac. Tawacult-is d tin i ixeddmen tafellaht si zik, am twacuin meôôa n tmurt n leqbayel.
Aemer , yekcem Yer uYerbaz, asmi yesea tam (8) iseggasen di leemer-is, aYerbaz i d-yusan deg taddart n tgemmunt ukerruc. YeffeY-d seg-s deg useggas 1908. d yiwen i izemren, sin iseggasen kan mi d-yefeY, yebda leqdic deg useggas 1910 armi qrib ad d-yawwed ttrad agraYlan amezwaru n 1914, yekker yunag Yer fransa. Yufa-d dinna lxedma, deg yiwet n thanut. Aemer yessen axeddim-is akken iwata. Ur yelli ara d arib yeqqimen deg yiwen n wemkan, xas ulama ixus di kra n ttawilat, yessen ad IYer, am wakken daYen yessen ad yaru akken iwata tafransist. Armi d aseggas n 1926 i d-yufa amekan i t-ieejben. Sutren-as ad tessalin d aqerru n yixeddmen.
Xas ulama deg wuttun wis eecra n weYmis El Umma n waggur n yebrir 1933, i d-iban i tikkelt tamezwarut yisem n aemer Imac d amyaru aYell (rédacteur en chef) Aemer yettaru si zik macca s yisem nniden. Yeqqim deg weYmis El Umma armi d aseggas 1937, d aYmis i s-yerran azal, i s-yefkan udem ama di tmurt ama di berra.
tam n yiseggasen n lxedma armi d aseggas 1933, anida d-yufrar deg wegraw n 28 mayu 1933 d amaray amatu (s-général) n yetri agafa n tferka (étoile nord africaine). D aYelnazri Yef Lezzayer Tazzayrit, di tmurt n yeedawen, i lmend n umennuY-is s tuffra, yettwattef Yer lhebs ass n 05 di unbir 1934, yerna ixelles 200 (franks) n lextiyya. Mi i ieedda di ccree ttren-t, tiririt-is tella-d akka « Nefrah atas atas, mi d-tewwed tegnit am tagi, i tikkelt tamezwarut,101 iseggasen ayagi, ad neegged lmehna nneY zdat n teYdemt tafansist, ad teslem awal nneY s yimeYnasen n ugafa n tfarka ». Seddis (6) n wagguren i yeqqim, yeffeY-d deg waggur n mayu 1935.
Ur yuYal ara Yer wemkan-is n lxedma, sebba Yef umennuY aserti, yelha d yetri(ENA). D bab n tidet, yessawad awal-is. Degmi i d-yufrar deg useggas 1935 Γer tama n uselway n Yetri (ENA) Messali Hadj. Ma d aselaway amezwaru, seg useggas 1924 ar 1926, isem-is Djeffal Muhamed i ilullen deg useggas 1885 di taddart Ait Hag n tYiwant Irjen.
Seg wasmi i iruh, Messali Yer umdakkel-is Cekkib Arslan Yer Genève, deg waggur n unbir 1935 ar yunyu 1936, d Imac, Yahyawi, Nwira d Radjef i iheddren s yisem ukabar n yetri, armi d-yuY$al Messali di tallit n tirni a$Yerfan « Front Populaire ». Yessawed lhal sin imddukkal-a, i tikkelt tamezwarut, ur msefhamen ara, anwa i d abri ad awin deg unebdu 1936, ay-a sebba-ines d tamuYli ukabar Yef leesker agraYlan (brigades internationales), anida Aemer Imac yugi ad yili Yer tama n lehkem n tirni aYerfan n Spanyul, acku aneggaru-ya yugi ad yeqbel tamunent i wid yellan seddaw n laenaya-ines « Rrif ». tugin agi n uttekki n yetri « ENA » ur yelli wemsefhem d ukabar azduklan arumi (PCF) di tallit n tirni aYerfan.
Imac ur yessusum ara, yezga yeqqar-d ayen i t-iceYben di lweqt anida tamuYli n ukbar azdukklan arumi Yef Blum Violet ur telhi ara. Deg tiririt n Aemer Imac i wid yellan deg-s : “ttfen amkan n yir rrasa, ay imddukal n yeedawen” Ma d tamuYli -ines Yef Blum yenna : “ Ur yelli d ayen yelhan, d akellex kan fell-aY” .
Seg tallit nni, amennuY ger Aemer Imac d Messali yettnerni. Mi d-yehder wegraw n Yetri Ugafa n Tfarka, i d-yedran ass n 27 di yebrir 1936, di temdint n « grande aux belles », zdat n 500 n yimeYnasen, Aemer yerfed awal, yesmekta-d deg-s amezruy n ukabar n Yetri, yenna : " d nek i yellan s defir n tlalit n l’ ENA" , seg tama nniden yenna, amek Messali ur yettwattef ara Yer lhebs deg useggas, d acu i d sebba 1935? Mi yesla tteggiden kra n yimeYnasen s uselway Messali, yerra-yasen : "tiddukla ilaq ad teddu d wahil-ines macci ddaw n ufus n yiwen wergaz ".
Гas akken yedra yid-s wanect-enni, Aemer yeqqim, yettkemmil amennuY deg ukabar n Yetri, d imenYi mgal ukabar n Tirni AYerfan (front populaire), acku d akabar agi i d-yeglan s uselyen n Yetri Agafa n Tferka. Deg wawal-is n umaray amatu yenna : " d akabar n Tirni AYerfan i d sebba n uselyen ukabar nneY" . Lxilaf ger Aemer d Messali irennu ula di lweqt n lhers mgal Fransa, messali yesuffeY-d yiwet n tikti Yef tlalit n lehkem (parlement) Azzayri. Si tam tayed, Imac yessuter tamunent i tmurt n Lezzayer. Гas ulama yella ger-asen wugur aserti, sawden ad mlilen, Aemer yesea kan deffir-s imeYnasen d lqbayel, ma d Messali yesea ula d netta wid n temnat-is. Di temlilit agi Aemer yerfed awal, yefka-d amedya n tmurt n leqbayel yellan si zik, tessen amek tetteddu s tlalit n useqamu agdudan, d amgdu, ula d fransa neY timura nniden mazal ur ssinent walen-agi. Ugur aserti yellan si zik, maca iban-d aya-a kan, ger imeYnasen, amek ara tili Lezzayer Yer zdat, Taerabt, Tineslemt d yedles d tutlayt n tmaziYt.
Mi yebda ttrad agraYlan wis sin, yal yiwen yesmuqul d acu ad d-yawi, d acu ad d-yaker neY ad d-terbah, ma d Aemer ur d-yelhi d yiman-is, d win yettzidin di leqdic. Taggara n useggas 1938, yedra-d di fransa wegraw AYelnaw « Congrés National» i d-yettwaheggan s tiktiwin n Imac d wemdakkel-is Yahyawi. Deg temlilit-agi, Imac, yewwet-d deg Fransa d tmura nyessawed nniden i tt-yetteawanen, tid yettwalin timurt n Tefriqt Ugafa i nnfeennsent kan, yenna : "Ifriqiyen yessawed lhal fell-asen, ad walin nnfee nnsen di tmurt nnsen, ilaq ad defren abrid n umennuY i wakken ad harben Yef tmura nnsen ".
Mi d-yella uselyen n ukabar n weYref Azzayri « PPA », Aemer yettwattef Yer lhebs, acku yella zik d amaray amatu n Yetri, ay-a yella-d deg useggas n 1940, yemlal dinna d kra n yemdukkal-is n ukabar n weYref, acku yugi ad yeqbel timlilit d lehkem Vichy.
Axeddim aneggaru n Aemer Imac yella-d deg useggas 1942. Iruh Yer Lalman,ulac win yezran d acu n d sebba, yuYal-d Yer Fransa ur yettu tasertit. Ttrad wis sin mačči d ayen yelhan i d-yewwi ama i netta ama i Tmurt-is.
Aggur n yennayer n useggas 1947, ikcem-d Yer Lezzayer, ikemmel kra n yiseggasen di Lezzayer TamanaYt d axeddam. Deg waggur n furar, yura tabrat n lefraq « lettre d’adieu » i yemdukkal-is yettidiren di Fransa. Yesehem-d sebba n tuYalin –is Yer Tmurt d temsalt yellan gar-as d Messali . d aten yelhan i yexdem, yenna-d daYen deg-s: " Ma tella tYawsa, ilaq imenYi fell-as, d wa i d abrid i weYref akken ad yawed Yer lebYi-s. D aya i d awen-delbeY! Ur yelli d acu ad aY-yebdu. Ur ilaq ad tewwetem deg wayen yelhan, talla lYawsa ur ilaq weYref ad tt-yeğğ, ad tettwabeddel neY ad tettwaker,… "
Aemer Imac, yessuter talalit n ukabar n tdukli tazzayrit « le parti de l’unité algérienne ». Iswi nniden yebYa ad yessizdeg tineslemt, yerna ad tt-id-yekkes seg yir ifassen. "
Ma d ikabaren, aYref azzayri d umussu MTLD, iYad-iten lhal Yaf wayen d-yenna Aemer. Messali ieedda-d di tudrin n tmurt n leqbayel, yeqqar : " Aemer mačči d ayen yelhan iwumi d-yessawel".
Tiktiwin n Aemer Imac ttzidint, ttkemmelent, uYent amkan deg ukabar n MTLD, kecment deg wallaYen n yimeYnasen seg useggas n 1949 ar 1951d 1954 ar 1955. Ayen akk yexdem Aemer d iseggasen, d wayen yedran yid-s deg umussu-ines, ur yessawed ara Yer lebYi-s akken yebYa, yuYal yekcem Yer ukabar UDMA n Ferhat Eebbas.
Deg useggas 1950, i d-yuYal Yer taddart-is Ayt Mesbah, seg wasmi tebda tegrawla tazzayrit, atas i d-yettasen Yer-s, seg yemdukkal-is neY d imjuhad i wakken ad awin kra n tiktiwin d tmuYli ines Yef tallit-agi, d usuter n tesYunin d yedrisen Yef umennuY ad awin.
Aemer Imac yemmut ass n 17 furar 1960, di taddart-is Ayt Mesbah, taYiwant n At Dwala. Dda Aemer ilul-d d agrawliw, yedda s tiktiwin-is, yefka tudert-is i umennuY Yef Lazzayer Tazzayrit, ayen nebYu nini-t-id fell-as, ur nessawad ad d-nehku ayen yexdem d iseggasen.
Awal-is aneggaru i yenna di tebrat-is :
"tanemmirt i kunwi, a ken-ctiqeY, kemmelet
Deg webrid n tegmat. Myehmalet akken iwata
am tarwa n yiwet n twacult. Tanemmirt i kunwi
sarameY-awen tudert, ur yelli ad yid-wen yedru
ad teicem di tmurt nneY Lezzayer…"
Mohamed Gaya
Kabyle.com
Sources et bibliographie
Document :
- Papiers personnels communiqués par Mohamed Imache, fils de Imache Amar.
- journal El Ouma.
Bibliographie :
Omar Carlier: le cri du révolté «Imache
Amar, Un itinéraire militant» ENAL,
Alger, 1986.
Commentaires
ma Aemer Imac, yedda s tezdeg d tegmat..
di tektiwin-is n tsertit, netta d yemdukal-is heggan-d leqdic armi ssulin a d-sbedden akabar n itri ugafa n tferka, imi nnwan daYen a d-sskecmen akk wiyaḍ ar ukabar, iwakken ur ten-id-tettawi-yara fransa ad tewwet yis-sen leqbayel am akken tga 1871!.. tanemmirt a Mass Muḥemed Gaya i Y-id-yessmektan amezruy n wegrawliw Dda Aemer Imac muḥend
imache amar
tanmirt a gma gaya pour cet article, je te souhaite une bonne continuation dans ce domaine
razika l'étudiante


text: Kabyle(i) 57 Mi teddun deg webrid, yiwen wergaz yenna i Sidna Ɛisa : A Sidi, anda teddiḍ ad dduɣ! 58 Sidna Ɛisa yerra-yas : Uccanen ɣuṛ-sen lɣiṛan, ifṛax n yigenni sɛan leɛcuc, ma d Mmi-s n bunadem ur yesɛi ara anda ara yessers aqeṛṛuy-is. 59 Dɣa yenna i yiwen nniḍen : Eyya-d aț-țedduḍ yid-i. Yerra-yas : A Sidi, serreḥ-iyi uqbel ad ṛuḥeɣ ad meḍleɣ baba. 60 Sidna Ɛisa yenna-yas : Eǧǧ wid yemmuten ad meḍlen lmegtin-nsen, ma d kečč eyya-d aț-țbecṛeḍ tageldit n Ṛebbi. 61 Wayeḍ yenṭeq yenna-yas : Ad dduɣ yid-ek a Sidi, lameɛna eǧǧ-iyi ad ṛuḥeɣ ad sellmeɣ ɣef wat wexxam-iw. 62 Sidna Ɛisa yerra-yas : Kra n win yeṭṭfen lmaɛun, yețmuqul ɣer deffir, ur yenfiɛ ara i tgelda n Ṛebbi. 10 1 Syenna, Sidna Ɛisa yextaṛ-ed tnin usebɛin yinelmaden nniḍen, iceggeɛ-iten sin sin ad ṛuḥen ɣer mkul taddart d mkul amkan anda ilaq ad iṛuḥ ula d nețța. 2 Yenna-yasen : Tamegra meqqṛet meɛna drus yixeddamen i gellan. Dɛut ihi ɣer Bab n tmegra iwakken a d-iceggeɛ ixeddamen ɣer yigran-is. 3 Atan a kkun-ceggɛeɣ am izamaren ger wuccanen. 4 Ur țțawit yid-wen idrimen, ur țțawit aɛwin neɣ tayuga nniḍen n yerkasen. Deg webrid-nwen ur sṛuḥuyet ara lweqt di sslam. 5 Kra n wexxam ara tkecmem init : sslam n Ṛebbi fell-awen ay at wexxam! 6 Ma yella dinna walebɛaḍ d imhenni, sslam-nwen ad yers fell-as, neɣ m'ulac lehna-nwen aț-țeqqim ɣuṛ-wen. 7 Qqimet deg wexxam-nni, ččet swet ayen ara wen-d-fken, axaṭer axeddam yuklal lexlaṣ-is. Ur țṛuḥut ara seg wexxam ɣer wayeḍ. 8 Mkul taddart ara tkecmem, ma stṛeḥben yis-wen ččet ayen ara wen-d-ssersen. 9 Sseḥlut imuḍan-nsen, init-asen : tageldit n Ṛebbi tewweḍ-ed ɣuṛ-wen. 10 Lameɛna mkul taddart ara tkecmem m'ur stṛeḥben ara yis-wen, effɣet ɣer yizenqan-nsen init : 11 « a nezwi ula d aɣebbaṛ n taddart-nwen i d-ineṭḍen deg yiḍaṛṛen nneɣ, meɛna ḥṣut belli tageldit n Ṛebbi tewweḍ-ed ɣuṛ-wen. 12 Aql-i nniɣ-awen, ass n lḥisab taddart-agi aț-țețțuɛaqeb akteṛ n temdint n ?udum. 13 A nnger-im a tamdint n Kurazim, a nnger-im a Bitsayda! A lukan lbeṛhanat yețwaxedmen deg kkunt țwaxedmen di temdinin n ?ur akk-d Sidun, tili imezdaɣ-nsent acḥal aya segmi sburren ticekkaṛin n leḥzen, sexnunnsen iman-nsen deg iɣiɣden iwakken a d-beggnen belli ndemmen, uɣalen-d ɣer webrid. 14 ?ef wannect-agi, ass n lḥisab a ț-țețțuɛaqbemt akteṛ n temdinin n ?ur d Sidun. 15 I kemmini a tamdint n Kafernaḥum, tɣileḍ aț-țaliḍ ɣer yigenni ? Xaṭi! ?er tesraft lqayen n laxeṛt ara tețwaḍeggṛeḍ. 16 Win i wen-ismeḥsisen ismeḥsis-iyi-d i nekk. Win ur kkun-neqbil d nekk ur geqbil ara, win ur iyi-neqbil ara, ur iqbil ara Win i yi-d-iceggɛen.


text:
1
Walaɣ daɣen yiwen lmelk iṣubb-ed seg igenni, yewwi-d deg ufus-is tasaruț n tesraft lqayen akk-d yiwet ssnesla tameqqrant.
2
yeṭṭef-ed llafɛa yellan d azrem nni n zik, yellan d Cciṭan d Iblis, yeqqen-iț s ssnesla iwakken a t yeḥbes alef iseggasen.
3
Iḍeggeṛ-it ɣer tesraft-nni lqayen, yerra-yas aɣummu izemmem-iț iwakken ur ițkellix ara leǧnas alamma ɛeddan walef iseggasen, imiren a d-yețwaserreḥ i kra n lweqt.
4
Mbeɛd ayagi, walaɣ ikursiyen n lḥekma, yețțunefk i wid yeqqimen fell-asen ad ḥasben; walaɣ leṛwaḥ n wid iwumi țwakksen iqeṛṛay ɣef ddemma n tideț n Ɛisa Lmasiḥ akk-d wawal n Sidi Ṛebbi. Walaɣ daɣen wid ur neqbil ara ad seǧǧden zdat leɛqiṛa akk-d lmeṣnuɛ-is, wid ur neqbil ara ticṛeṭ-ines ɣef wunyir-nsen neɣ ɣef yifassen-nsen. Uɣalen-d ɣer tudert, ad ḥekmen akk-d Lmasiḥ alef iseggasen.
5
D wagi i d ḥeggu amezwaru. Ma d lmegtin nniḍen ur d-țuɣalen ara ɣer tudert alamma ɛeddan walef iseggasen.
6
Amarezg-nsen wid ara d-iḥyun d imezwura; lmut tis snat ur sen tzemmer ara, ad ilin d lmuqedmin n Sidi Ṛebbi akk-d Lmasiḥ, ad ḥekmen akk-d Lmasiḥ alef n iseggasen.
7
M'ara ɛeddin walef iseggasen agi, Cciṭan a d-yețwaserreḥ si lḥebs,
8
iwakken ad ikellex leǧnas meṛṛa yellan di ṛebɛa yixfawen n ddunit, Haǧuǧ Maǧuǧ yeɛni wid yellan d iɛdawen n Ṛebbi, a ten-id-ijmeɛ i umenɣi ț-țirebbaɛ ur nezmir a neḥseb, am ṛṛmel n lebḥeṛ.
9
Steɛmṛen akk ddunit, zzin i wegdud n Sidi Ṛebbi ț-țemdint i gḥemmel. Lameɛna yeɣli-d fell-asen uḥeǧǧaǧu n tmes seg igenni yečča ten.
10
Imiren yețwaḍeggeṛ Cciṭan-nni i ten-iɣuṛṛen ɣer daxel n temda-nni n tmes d ukubri anda tella leɛqiṛa d nnbi n lekdeb, ad țwaɛedben am yiḍ am wass i dayem.
11
Walaɣ daɣen yiwen ukersi n lḥekma ɛlayen d amellal akk-d Win yeqqimen fell-as, igenni d lqaɛa rewlen zdat-es ur sen-d-yeqqim ara wemkan.
12
Dɣa walaɣ lmegtin bedden zdat ukersi-nni n lḥekma am umeqqran am umeẓyan, ldint tektabin, teldi daɣen tektabt nniḍen yellan ț-țaktabt n tudert. Lmegtin țțuḥasben mkul yiwen ɣef leḥsab n wayen yexdem d wayen yuran di tektabin-agi.
13
Lebḥeṛ iḍeggeṛ-ed akk wid yečča, lmut d laxeṛt serrḥent-ed akk i lmegtin. Mkul yiwen yețțuḥaseb akken llan lecɣal-is.
14
Lmut d laxeṛt țwaḍeggṛent ɣer temda n tmes, țamda-agi n tmes i d lmut tis snat.
15
Kra n win ur nețwajerred ara di tektabt n tudert yețwaḍeggeṛ ɣer temda n tmes.


text:
1
Ṛṛusul d watmaten yellan di tmurt n Yahuda slan belli ula d leǧnas ur nelli ara n wat Isṛail qeblen awal n Ṛebbi.
2
Mi guɣal Butṛus ɣer temdint n Lquds, at Isṛail yumnen s Ɛisa Lmasiḥ ur ten-iɛǧib ara lḥal; lummen fell-as, nnan-as :
3
Amek armi tkecmeḍ ɣer wexxam n wid ur neḍhiṛ ara yerna teččiḍ yid-sen ?
4
Dɣa Butṛus yebda a sen-d-iḥekku ayen akk yedṛan, yenna-yasen :
5
Mi lliɣ di temdint n Jafa, lliɣ deɛɛuɣ ɣer Sidi Ṛebbi; taswiɛt kan, iṛuḥ leɛqel-iw, iweḥḥa-yi-d Sidi Ṛebbi, walaɣ taẓeṛbit tameqqrant tcudd si ṛebɛa n tɣemmaṛ, tețṣubbu-d seg igenni, tewweḍ-ed armi d ɣuṛ-i.
6
Reṣṣaɣ allen-iw fell-as, walaɣ deg-s mkul ṣṣifa n lewḥuc at ṛebɛa idaṛṛen d wid iteddun ɣef wuɛebbuḍ akk-d yefṛax n igenni n mkul ṣṣenf.
7
Dɣa sliɣ i yiwen n ṣṣut i yi-d iqqaṛen : a Buṭrus! Ekker, ezlu teččeḍ!
8
Lameɛna nniɣ-as : ala a Sidi! Leɛmeṛ yekcim ɣer yimi-w wayen iḥeṛmen neɣ wayen ur neṣfi.
9
Tikkelt tis snat, ṣṣut-nni i d-yusan seg igenni yenna-yi-d : ayen iḥseb Sidi Ṛebbi d leḥlal, ur k-id iṣaḥ ara a t-tḥesbeḍ d leḥṛam!
10
Ayagi yedṛa-d tlata n tikkal, dɣa kullec ițwarfed ɣer igenni.
11
Imiren kan wwḍen-d tlata yergazen ɣer wexxam i deg lliɣ, țwaceggɛen-d ɣuṛ-i si temdint n Qiṣarya.
12
Ṛṛuḥ iqedsen yenna-yi-d : ddu kan yid-sen ur țțaggad ara. Wwiɣ yid-i sețța watmaten-agi i tețwalim, dɣa nṛuḥ.
13
Nekcem ɣer wexxam n Kurnilyus, yeḥka-yaɣ-d ayen i s yenna lmelk n Sidi Ṛebbi i d ibedden ɣuṛ-es, mi s-yenna : ceggeɛ ɣer temdint n Jafa a d-awin Semɛun ițusemman Butṛus,
14
a k-d-yini amek ara tețwasellkeḍ kečč d wat wexxam-ik.
15
Mi bdiɣ ameslay, Ṛṛuḥ iqedsen yers-ed fell-asen, akken i d-yers fell-aɣ ass amezwaru.
16
Imiren mmektaɣ-ed awal-nni i d-yenna Sidna Ɛisa : « Yeḥya isseɣḍas deg aman, lameɛna kunwi aț-țețwaɣeḍsem di Ṛṛuḥ iqedsen. »
17
Ihi imi sen-d yefka Sidi Ṛebbi tikci am nukkni yumnen s Sidna Ɛisa Lmasiḥ, d acu-yi nekk iwakken ad xalfeɣ lebɣi n Sidi Ṛebbi ?
18
Mi slan i wannect-nni, yethedden wul-nsen, ḥemden Ṛebbi nnan : A neḥmed Sidi Ṛebbi i geldin abrid n țțuba ula i wat leǧnas ur nelli ara n wat Isṛail, iwakken ad sɛun tudert!
19
Asmi gemmut Stifan, yekker uqehheṛ i gessemfaṛaqen inelmaden ɣer mkul amkan; ṛuḥen armi ț-țamurt n Finisya, armi ț-țigzirt n Qubṛus ț-țemdint n Antyuc, țbecciṛen awal n Ṛebbi i wat Isṛail kan;
20
lameɛna llan gar-asen kra n yergazen n tegzirt n Qubṛus akk-d kra nniḍen n temdint n Qiṛwan, usan-d ɣer temdint n Antyuc, țmeslayen i iyunaniyen, țbecciṛen-asen lexbaṛ n lxiṛ yeɛnan Sidna Ɛisa.
21
Tazmert n Sidi Ṛebbi tețțili yid-sen; aṭas n yemdanen i gumnen beddlen tikli, tebɛen abrid n Sidna Ɛisa.
22
Mi gewweḍ lexbaṛ-agi ɣer tejmaɛt n watmaten n temdint n Lquds, ceggɛen Barnabas armi d Antyuc.
23
Mi gewweḍ, iwala ayen i texdem dinna ṛṛeḥma n Sidi Ṛebbi dɣa yeččuṛ d lfeṛḥ. Yenha-ten akk iwakken ad ṭṭfen seg wul di liman sɛan di Lmasiḥ.
24
Axaṭer Barnabas d argaz ixeddmen lxiṛ, iččuṛ d Ṛṛuḥ iqedsen akk-d liman. S wakka, aṭas n yemdanen i d-yernan ɣer Sidna Ɛisa.
25
Barnabas iṛuḥ ɣer temdint n Sars iwakken ad inadi ɣef Caɛul.
26
Mi t-yufa, yewwi-t-id yid-es ɣer temdint n Antyuc. Di tejmaɛt-nni, sɛeddan aseggas kamel, xeddmen s tdukli, sselmaden aṭas n yemdanen. Di temdint n Antyuc ițțusemman inelmaden n Sidna Ɛisa tikkelt tamezwarut : « imasiḥiyen »
27
Deg ussan-nni, ṣubben-d kra n lenbiya si temdint n Lquds ɣer temdint n Antyuc.
28
Yiwen seg-sen isem-is Agabus, ikker icar-ed s Ṛṛuḥ iqedsen belli a d-yeɣli laẓ d ameqqran di ddunit meṛṛa; ț-țideț, laẓ-agi yeɣli-d di zzman n ugellid ameqqran : Kludyus
29
Inelmaden n temdint n Antyuc, msefhamen belli mkul yiwen deg-sen a d-yefk ayen iwumi yezmer, iwakken ad ɛiwnen atmaten izedɣen di tmurt n Yahuda.
30
D ayen i xedmen; ceggɛen Barnabas d Caɛul ad awin i imeqqranen n tejmaɛin n tmurt n Yahuda, ayen akk i d-jemɛen.


text: Kabyle(i) 14 Mi wwḍen ɣer wanda llan lɣaci, yiwen wergaz iqeṛṛeb-ed ɣer Sidna Ɛisa, yeɣli ɣef tgecrar zdat-es yenna yas : 15 A Sidi, ḥunn ɣef mmi! Atan kkaten-t imsigman, yenneɛtab aṭas! Acḥal d abrid i geɣli ɣer tmes neɣ ɣer waman, 16 wwiɣ-t-id i inelmaden-ik, meɛna ur zmiren ara a t-sseḥlun. 17 Inṭeq Sidna Ɛisa yenna-yasen : A lǧil ijehlen, iɛewjen! Ar melmi ara yiliɣ yid-wen ? Ar melmi ara wen-sebṛeɣ ? Awit-iyi-d aqcic-agi ɣer dagi! 18 Sidna Ɛisa iɛeggeḍ ɣef lǧen-nni, yumeṛ-as ad iffeɣ seg weqcic-nni. Imiren kan, aqcic-nni yeḥla. 19 Mi llan inelmaden iman-nsen, qeṛṛben ɣer Sidna Ɛisa nnan-as : Acuɣeṛ nukkni ur nezmir ara a t-nessufeɣ ? 20 Sidna Ɛisa yerra-yasen : Axaṭer txuṣṣem di liman! Aql-i nniɣ-awen, lemmer tesɛim liman annect n uɛeqqa n uxerḍel, tili a s tinim i wedrar-agi, qleɛ iman-ik sya ɣer dihin ad iqleɛ. Ulac wayen iwumi ur tețțizmirem ara.


text:
Yennayer d yiwet n tmeɣra yellan segmi tebda yemma-s n ddunit deg Ugafa n Tefrikt : d yiwet n tmeɣra seg teqdimin di Tefrikt. Tella ɣur yal aɣref n tmura-ya, d ayen imi ass-a d azarez n tidet yernu d yiwen uneḍruy adelsan yessezdayen akk
Imaziɣen, sawlen s tmaziɣt neɣ s taɛrabt.
Amtawa-ya alqayan yefflen i wemyirred d beṭṭu tili fehmen-t yemḍebbren d udabu : Yennayer d tameɣra n twizi, n teblulest, n tuget akk d d tuzdin ger iɣerfan. Tameɣra-ya d tin daɣen n wemsasi ger wemdan d ugama.
Am tmeɣriwin nniḍen, Yennayer yekcem di tmucuha maca d imezgi, d aqbur, rnu daɣen timura akk anda yettudaraz : annect-a yessalay-it s tidet akken ad yuɣal d ass izeddin iɣerfan s talɣa taweryant.
Yessefk ihi ad yebded d tameɣra taɣelnawt (ahat nnig n tɣelnawt neɣ d taferkant), d ass s yiẓil war tawuri : yewweḍ-d wakud akken adabu ad yaki deg taluft-a ara s-igen
kan ccan, yerna ad yili d abaɣur i medden akk.
Tiddkla Tadesslant Numidya


text:
?Mad igan asgåas amaynu
?Mav allig da ssfuglan imazivn asgaås amaynu
G tizwiri , asgåas amaynu, nvd “iÄ sgåas” igulan 2963 . bdan imazivn ar ttioqiln d ar ttaran amzrug nnsn sg 951 urta iluli sidna oisa taÇallit n rbbi vifs.
Ar ittili usgåas amaynu nv “iÄ sgåas” ليلة رأس السنة g was wis 13 g wayyur n yanayr yannyur . nna igan ula ntta : yan + wayyur .
Illa kigan nna ityunnan xf mani d ikka umzruy n “iÄ sgåas “… waynni awal dda mi ttalssn kigan winna irzzun g umzruy igat id م 951 iga as nna g nnavn imazivn ËÇÇn dis tamazirt n lfaraoina izwur asn ugllid amaziv cicung . Sg uzmz nnav bdun imazivn ar sfuglan ar tfrapn ss ‘’ iÄ sgåas ‘’ .
G wawal yaÄn, G tmazirt nv n ‘’dads’’ d ‘’imgun’’ ar ttinin ixatarn nv da tggan saksu bu sboa n id zagzaw .gnas ivs agnsu ukan awvn mddn wanna yufan ivs aras ttinin is iga ambarkiy nvad amimun n usgaåas.
Ilin div winna nni tggan yat tlqqimt n saksu g tfrawt afad ad tsfaln ss uunzar d taggut . Ilin div winna yak ittini id ‘’iÄ sgåas ag ismattay u3jliy ddunit g uqrruy ss wayyad ‘’.
Yaratt : unaÇur oumar ayt soid .
Pour lire le texte en Tifinagh cliquer ici Asgwass amaynu – Tifinagh-


text:
Agemmay alatini
Agemmay alatini d agemmay yettuseqdac di tira n waṭas n tutlayin. Yekka-d aẓar-is seg ugemmay itruski.
Agemmay alatini yettwura seg uzelmaḍ ɣer ayfus , yesea 26 isekkilen, aṭas n umsasa (adaptations) n ugemmay alatini di tutlayin tiyaḍ (am taqbaylit) sean ugar n 26 isekkilen.
Amezruy[beddel]
Agemmay alatini amezwaru ɣur-s 23 isekkilen, umbeed rnan-as 3 wiyaḍ: J, U, W.
Agemmay alatini ameqqran[beddel]
Agemmay alatini d agemmay iwumi yesean kter isekkilen ger igemmayen, Ṭṭabla deg ukessar seg Unicode 5.0 (Tasiwelt taneggarut).


text:
Titanik
RMS Tiṭanik d yiwen n lbabuṛ Abriṭani (agyizi)n White Star Line, yebna s tmenna n Joseph Bruce Ismay asegwas 1907 sYur Thomas Andrews ig xedmen Yer Harland & Wolff. Lebni n lbabuṛ tebda asegwas 1909 di temdint n Belfast, tekfa asegwas 1912.
D netta id lbabuṛ ameqṛan yettwabnan di ddunit merra, yettekka Yer classe Olympik aked sin seg sister-ships, Olympik d Briṭanik.
Di tufYa yines tamezwarut, tiṭanik, yewwet yiwen weẓru n wegris ass n 14 Yebrir 1912 Yef 23 h 40, yeYreq azekkayen 15 Yebrir 2 h 20 di Terre-Neuve.


text:
A-Awdan ttimetti Awdan ameqqar ur yenna ara netc d ameqqar, maca imeqqaren m-midden netnin d imesnawen yila llan g-wul n-timetti. D ayu s-mat ver an utlay af tamusni afellanev an akez amusnaw, mallik ur tella tamusni ur amusnaw d ur yella amusnaw ur tusna n-timetti ttmeddurt m-midden-nnes sejjaj. Tameddurt m-midden nettat d asental amezwar n-tamusni d imesnawen yila xedmen mehlen g-talsa-nnes s-wufus d ivef g leàbes. Amyu amusnaw inejjem ay-zzu amdag n-tamusni g-iselman n-timetti d at ugur lezzat d agdud ay-mver d ay-zer abrid-is, ay slull tamurt d ay-mdi tatfi n-tilelli. Nev tilelli nettat d abud n-tmesniwin kul, mallik tamusni ur tilelli nettat ca ttamusni, imat ? Mallik tamusni iswi-s amezwar netta ttaslullit n-alli m-midden s-uxetref d ajjujef ttkerkas af wawal n-igulla d mat y-ttased-asen s-berra n-iman-nsen. Deh tilelli n-awdan nettat d wul n-tamusni d amusnaw ur yella ara ver ay-ttu taslullit n-tamusni bac ekkren midden s-ides-nsen d at-ekker timetti.
Tanemmirt.
Tirawt ;
Tuh ttikkest s-ungal nnan-as Tunnit
yurit S.Dehmani 1995 d xxul ad wednet tikkas iden.
Amawal
Abud-qaàida-base.
Agdud-chaàb-peuple.
Asental-mawduà-sujet.
Alli-àaql-cerveau.
Iswi-hadaf-but.
Talsa-insaniyya-humanite
Sassi Dehmani


text:
Kamal Eewwis, amyurar aqbur n tciret uḍar n terbaet JSK, yewweḍ ass n samass 09.01.2010 sani ara naweḍ. YeYli-yas s irebbi i tmettant Yef tam d semmusan(58) iseggasen di tmaneYt n tmurt n Fransa, anida yella yettnadi di ssbitar n Beaujon di Clichy tujjya magal lehlak uḍiḥan yuḍen.
Yella yuY-d abrid-is akken ad yekcem Yer tmurt, maca, teYzi n tudert-is tessaweḍ-it kan almi d anafag d amuddur, dinna i d-aY-d-yeğğa zdeffir-s, yunag.
(1975 - 1985) yella d amyurar n ddabex Yer JSK
Sa(7) tikkal i yewwi d yemyurar n terbaet-is tilYuYa n tmurt n Ledzayer.
(1981)Taqbuct n tefriqt n trebbuyae tilYuYin.
(1982) Taqbuct tameqqrant n tefriqt.
Sgunfu di talwit a mass Eewwis !


text:
Muḥamed
Muḥamed (s ta3rabt محمّد - Muḥammad) s taɣzi (محمّد إبن أب طالب, Muḥamed ibn abi Țalib), ɣar inselmen, d imcaga3 anegar n rrebi id yewin ddin n Islam. Ilul di Mekka deg ssegwas n 570 ass n 12 deg aggour Rabi3 al awal (tafsut tamenzut) (20 ɣuct). Yemut i Al Madina deg ssegwas n 632.
Гer wid yettamnen s yiwen rrebi, Muḥamed yekfa timcega3t id yevdan s ibrahim. i tudart iss, yella yeqar leqran (awal is id icegge3 rrebi s yiles n ğebril) i yemdoukkal iss (Saḥaba). Laqran yettwaru deg asmi yemut. Muḥamed yeğad daɣen Ssunna, dayen yak id yenna naɣ ig ixdem.


text: Kabyle(i) 1 Lɛid i deg xedmen aɣṛum mbla iɣes n temtunt ițțusemman « Tafaska n izimer n leslak » tqeṛb-ed. 2 Lmuqedmin imeqqranen d lɛulama n ccariɛa țqelliben amek ara nɣen Sidna Ɛisa lameɛna uggaden lɣaci. 3 Yudas n Qeṛyut yiwen si tnac-nni n inelmadenis, ikcem-it Cciṭan. 4 Iṛuḥ ad yemcawaṛ d lmuqedmin imeqqranen akk-d lḥekkam iɛessasen n lǧameɛ iqedsen, iwakken a sen izzenz Sidna Ɛisa. 5 Nutni feṛḥen yerna ɛuhden-t a s-fken idrimen. 6 Yudas yefra awal yid-sen syenna yebda yețqellib amek ara sen-t-yezzenz s tuffra ɣef lɣaci. 7 Yewweḍ-ed wass n Tfaska n weɣṛum mbla iɣes n tamtunt i deg ilaq ad zlun izimer n leslak. 8 Sidna Ɛisa iceggeɛ Buṭrus d Yuḥenna, yenna-yasen : Ṛuḥet a ɣ-theggim imensi n Tfaska. 9 Nnan-as : Anda tebɣiḍ a t-nheggi a Sidi ? 10 Yerra-yasen : M'ara tkecmem ɣer temdint, a d-temmagrem yiwen wergaz yerfed tacmuxt n waman; tebɛet-eț ɣer wexxam anda ara yekcem. 11 Init i bab n wexxam-nni : yeqqaṛ-ak-d Ssid nneɣ, anda ara nečč imensi n Tfaska nekk d inelmaden-iw ? 12 A wen-d-isken yiwet n tɣuṛfeț tameqqrant iwejden, dinna ara theggim imensi n Tfaska. 13 Mi ṛuḥen, ufan kullec akken i sen-t-id-yenna, dɣa heggan imensi n Tfaska. 14 Mi d-yewweḍ lweqt n imensi, Sidna Ɛisa yeqqim ad yečč nețța d Ṛṛusul-is, 15 yenna-yasen : Acḥal i mennaɣ ad ččeɣ imensi n Tfaska-agi yid-wen uqbel ad nneɛtabeɣ! 16 A wen-d-iniɣ : atan ur țțuɣaleɣ ara maḍi a t-ččeɣ alamma tețwakemmel lmeɛna-ines di tgelda n Sidi Ṛebbi. 17 Yeddem-d tabuqalt n waman n tẓurin, yeḥmed Sidi Ṛebbi yenna : Axet tabuqalt-agi, feṛqet-eț wway gar-awen, 18 a wen-d-iniɣ : sya d asawen ur țțuɣaleɣ ara ad sweɣ seg waman-agi n tẓurin alamma tewweḍ ed tgeldit n Sidi Ṛebbi. 19 Yeddem-ed daɣen aɣṛum, iḥmed Sidi Ṛebbi, yebḍa-t yefka-yasen-t, yenna : Aɣṛum-agi d lǧețța-w ara fkeɣ fell-awen, feṛqet-eț gar-awen. Sya d asawen xeddmet akkagi akken ad iyi-d-tețmektayem. 20 Mi gfukk imensi, yeddem-ed tabuqalt n waman n tẓurin, yefka yasen-ț yenna : Tabuqalt-agi, d leɛqed ajdid s idammen-iw ara yazzlen fell-awen. 21 Ma d win ara yi-zzenzen atan yeqqim-ed yid-i ɣer lmakla. 22 Mmi-s n bunadem ad immet akken yura fell-as di tira iqedsen, lameɛna a nnger n wemdan agi ara t-izzenzen! 23 Ṛṛusul bdan țmesteqsayen wway gar-asen anwa-t wagi ara t-ixedɛen. 24 Inelmaden bdan țemjadalen wway gar-asen iwakken ad ẓren anwa deg-sen ara ițwaḥesben d ameqqran. 25 Sidna Ɛisa yenna yasen : Imeqqranen n ddunit ḥekmen s ddreɛ ɣef yigduden-nsen yerna țțusemman d at lxiṛ. 26 Kunwi xḍut i wannect-agi. Ameqqran deg-wen ad yili am umeẓyan, win iḥekmen ad yili am win iqeddcen. 27 Anwa i d ameqqran, d amɛelem yeqqimen ad yečč neɣ d win i s iqeddcen ? Yak d win yeqqimen ad yečč! Ma d nekk, aql-i gar-awen am win iqeddcen. 28 Kunwi aql-ikkun tṣebṛem yid-i di lmeḥnat-iw. 29 Akken i yi-d-ihegga Baba tagelda, ula d nekk a wen-ț-id heggiɣ i kunwi 30 iwakken aț-țeččem aț-țeswem yid-i di tgelda-inu. Aț-țeqqimem ɣef yikursiyen n lḥekma, aț-țḥekmem ɣef tnac leɛṛac n wat Isṛail. 31 Sidna Ɛisa yenna : A Semɛun sel-iyi-d! Cciṭan yessuter a kkun-isserwet am yirden, 32 lameɛna dɛiɣ ɣer Sidi Ṛebbi fell-ak akken ur tfeččleḍ ara di liman. Ma d kečč m'ara d-tuɣaleḍ ɣuṛ-i, sseǧhed atmaten-ik. 33 Buṭrus yenna-yas : Aql-i heggaɣ iman-iw ad kecmeɣ yid-ek ɣer lḥebs, ad dduɣ yid-ek ula ɣer lmut. 34 Sidna Ɛisa yenna-yas : A k-d-iniɣ a Buṭrus, ass-a uqbel ad iskkuɛ uyaziḍ ad iyi-tnekṛeḍ tlata iberdan, aț-ținiḍ ur iyi-tessineḍ ara! 35 Yenna-yasen daɣen : M'akken i kkun-ceggɛeɣ mbla idrimen, mbla agrab, mbla arkasen, yella kra i kkun-ixuṣṣen ? Rran-as : Ur aɣ-ixuṣṣ wacemma! 36 Yenna-yasen : Ihi tura win yesɛan idrimen neɣ agrab yawi-ten, win ur nesɛi ara ajenwi ad izzenz abeṛnus-is iwakken a d-yaɣ yiwen. 37 Axaṭer qqaṛeɣ awen : Ilaq ad yedṛu yid-i wayen yuran. « Ițțuneḥsab seg yembaṣiyen, » yerna ayen yuran fell-i, atan yewweḍ ed. 38 Inelmaden-is nnan-as : A Sidi, atnan sin ijenwiyen! Yenna-yasen : D ayen tura, beṛka! 39 Akken yuɣ tannumi, Sidna Ɛisa yeffeɣ, iṛuḥ ɣer yiɣil n uzemmur; inelmaden-is tebɛen-t. 40 Mi gewweḍ ɣer wemkan-nni, yenna-yasen : Dɛut ɣer Ṛebbi akken ur tɣellim ara deg ujeṛṛeb. 41 Dɣa yessebɛed iman-is fell-asen azal n kra n lmitrat, yeqqim ɣef tgecrar ideɛɛu i Ṛebbi yeqqaṛ : 42 A Baba, ma tebɣiḍ ssebɛed fell-i leɛtab-agi i yi-țṛaǧun; lameɛna d lebɣi-k ara yedṛun mačči d lebɣi inu. 43 Yiwen n lmelk n Sidi Ṛebbi iḍheṛ-as-d a t-yesseǧhed. 44 Iḍaq wul-is, ikețțeṛ di tẓallit armi tuɣal tidi-ines d idammen yețqiṭṭiren ɣer lqaɛa. 45 Mi gekfa, yuɣal-ed ɣer inelmaden-is, yufa-ten-id yewwi-ten yiḍes axaṭer yeɣli-d fell-asen leḥzen ameqqran; 46 dɣa yenna-yasen : Acuɣeṛ i tegnem ? Kkret, dɛut ɣer Ṛebbi akken ur tɣellim ara deg ujeṛṛeb. 47 Mazal-it iheddeṛ, atnaya wwḍen d lɣaci. Yudas, yiwen si tnac-nni inelmaden-is yezwar-ed zdat-sen, iqeṛṛeb ɣer Sidna Ɛisa ad isellem fell-as. 48 Sidna Ɛisa yenna yas : A Yudas, s sslam ara txedɛeḍ Mmi-s n bunadem! 49 Wid yellan d Sidna Ɛisa, mi walan ayen ara yedṛun nnan-as : A Sidi, a newwet s ijenwiyen ? 50 Yiwen deg-sen yewwet aqeddac n lmuqeddem ameqqran, igzem-as ameẓẓuɣ ayeffus. 51 Sidna Ɛisa yenna yasen : ?ebset! Dayen tura! Yessers afus-is ɣef wemkan n umeẓẓuɣ n uqeddac-nni, yerra-yas-t akken yella. 52 Dɣa yezzi ɣer wid i d-yusan a t-ḥebsen, ɣer lmuqedmin imeqqranen d lɛuqal akk-d lḥekkam n iɛessasen n lǧameɛ iqedsen yenna yasen : Tusam-d ɣuṛ-i s ijenwiyen d iɛekzan am akken d amakar i lliɣ. 53 Mkul ass țțiliɣ yid-wen di lǧameɛ iqedsen yiwen ur d-yerfid afus-is ɣuṛ-i. Lameɛna taswiɛt-agi ț-țaswiɛt nwen, ț-țaswiɛt n tezmert n ṭṭlam. 54 Mi ṭṭfen Sidna Ɛisa, wwin-t ɣer wexxam n lmuqeddem ameqqran. Buṭrus itbeɛ-iten s lebɛid. 55 Ceɛlen times di tlemmast n wefrag, qqimen. Buṭrus yella yid-sen. 56 Yiwet n tqeddact twala-t-id yeqqim yeẓẓiẓin, tmuqel-it tenna : Argaz-agi daɣen yella yid-es. 57 Lameɛna Buṭrus yenkeṛ, yenna : Ur t-ssineɣ ara a tameṭṭut! 58 Cwiṭ akka, iwala-t-id yiwen nniḍen, yenna : Kečč daɣen d yiwen seg-sen. Buṭrus yerra-yas, yenna : Ur lliɣ ara seg-sen ay argaz! 59 Iɛedda wazal n ssaɛa, yenṭeq-ed yiwen nniḍen yenna : Mbla ccekk argaz-agi yella yid-es axaṭer d ajlili. 60 Buṭrus yerra-yas : Ur ẓriɣ ara d acu i d-teqqaṛeḍ ay argaz! Werɛad yekfi ameslay... yeskkuɛ uyaziḍ. 61 Sidna Ɛisa yezzi ɣuṛ-es, immuqel-it. Dɣa Buṭrus yemmekta-d wayen i s-d-yenna Sidna Ɛisa : « Ass-agi, uqbel ad iskkuɛ uyaziḍ ad iyi-tnekṛeḍ tlata iberdan.» 62 Yeffeɣ ɣer beṛṛa iṭṭerḍeq s imeṭṭawen axaṭer yendem. 63 Irgazen-nni i gɛussen Sidna Ɛisa, stehzayen fell-as kkaten-t. 64 ?ɣummun-as udem-is, rnan qqaṛen-as « eɛqel ihi anwa i k-id yewten ». 65 Rnan regmen-t s mkul rregmat yellan. 66 Mi guli wass, tajmaɛt n lɛuqal n wegdud, lmuqedmin imeqqranen d lɛulama n ccariɛa nnejmaɛen. Wwin-d Sidna Ɛisa ɣer usqamu n ccṛeɛ. 67 Steqsan-t nnan-as : Ma d kečč i d Lmasiḥ, ini yaɣ t-id. Yerra-yasen : Atan ma nniɣ-awen-t-id ur iyi tețțamnem ara, 68 ma steqsaɣ-kkun-id ur iyi-d-țarram ara. 69 Lameɛna a wen-d-iniɣ, sya ɣer zdat, Mmi-s n bunadem ad yeḥkem ɣer tama tayeffust n Sidi Ṛebbi Bab n tezmert. 70 Kkren-d akken ma llan nnan : Ihi kečč d Mmi-s n Ṛebbi ? Nețța yerra-yasen : Tennam-t-id, d nekk! 71 Imiren ɛeggḍen nnan : Dayen ur neḥwaǧ ara inigan, yenna-t-id s yimi-s, nesla-yas s imeẓẓuɣen-nneɣ.


text:
Isaac Newton
Newton sir Isaac ilul ass n 25 dujember 1642 di temdint Woolsthorpe (tamurt n Legliz), mi zrin sin wagguren ɣef tmettant n baba-s. Yemma-s Hannah teǧǧa-t i jidda-s ad t-id-tessker.
Newton ikfa taɣuri-ines tamezwarut di Trinity College n Grantham. Deg useggas 1661 ikcem ɣer tesdawit n Cambridge ikemmel taɣuri armi d aseggas 1665 ansa i d-iffeɣ s turagt (licence), aseggas-a i d-teḍra temsalt n tteteffaḥt is-d ildin allen ɣef ujebbud n tfekkiwin (attraction des corps).
Deg useggas 1667 Newton yuɣal d imekki di tesdawit Cambridge. Deg useggas 1666 isnulfa-d asiḍen (calcul). Deg useggas 1669 yuɣ amḍiq d aselmad n tusnakt di tesdawit n Cambridge. Newton yerra aṭas lmendad-is ar tiddit n tafat, deg useggas 1672 Newton yeɛreḍ ad d-yaf tifeɣt n ini (couleur) n tafat, inna-d: “Tafat d asmlili n iẓenẓaren n ini”.
Deg useggas 1686 isnulfa-d tilḥi (dynamique) s lsas n kraḍ ilugan n umussu:
- Amenzay amenzu: Tafekka ur tettmimiḍ ara neɣ amussu-ines ur ittbeddil ara (tazzla-ines), ma illa azal n tmernit n imsedda (somme véctorielle) n tezmert i tt-yeɛnan d ilem.
- Amenzay wis-sin : Lsas n tilḥi
Newton, iqqen timzizzelt (accéleration) n tfekka ɣer tezmert i tt-yeɛnan: F=ma
F : tazmert (N) m : tazsit n tfekka (kg) a: timzizzelt m/s2
- Amenzay wis-kraḍ: Tigawt d tesdmert (action-réaction)
Ma illa tafekka 1 tedemmir tafekka nniḍen 2 s tezmert f1,2, ihi, tafekka tis-snat tettara-d I tfekka 1 tazmert f2,1: f1/2+f2/1=0
Newton iddem-d ilugan-a iseqdec-iten ɣer wid n Kepler, sway i d-yufa: kra n tfekka illan di tallunt (espace) neɣ deg umḍal, tettaɣ-itt tazmert i wumi semman aselmem (gravité).Yura daɣen Philosophiae Naturalis Principia Mathematica deg useggas n 1687. Ilmend n wayen iqdec d wayen i d-ifka, isem-is yuɣ aferdis (unité) n tezmert (N).
Tamselyut[beddel]


text:
Ass n 08 ctenber yezrin, tadukli fransa-tamurt taqbayli (AFK) tetteka daɣen am ilindi deg tfasqa n tdukliwin i d-tessujud tɣiwant n marsay yal aseggas deg ufrag n Borelly.
Tafasqa-ya tettekkint degs ugar n 400 n tdukkliwin. Temmug iwakken ad myugaren imezdagh n temdint lwaḥi d tdukliwin, iwaken daɣen ad temɣur tuqna timetit (lien social) gar imaezdaɣ merra.
Yal tadukli s leqdic-is ama d tid n wedles niɣ d tid n waddal, skanayent iman-nnsent d leqdic nnsent iwakken a ten-tessinen imezdaɣ n temdint.
Tameskant n tdukli taqbayli teččur d idlisen yuran s teqbaylit d kra n wid yuran s tefransist. D idlisen n teqbaylit ay tsiggin imsebriden, bɣan a ten aɣen nwan rsan-d di tmeskant I uzunzu. Refden izewlen (titres) d ismawen n imeskar n idlisen aken a ten aɣen deg internet. AFK tesbedd deg tmeskant-is 2 n tekbabin (ssenjaqat) ma d timeɣnasin-is lsant tiqendar tiqbayliyin.
Tikbabin n tmazɣa jebdent-d atas n imsebriden iqbayliyen, imaziɣen d kra n ifransisen srid ɣer tmeskant taqbaylit. Ladgha ttaǧǧan-d tansiwin nnsen aken a sen tefk tdukli AFK isalen ɣef useɣri n teqbaylit niɣ d leqdicat idelsanen niɣ d ttimeɣriwin ara d-theyyi sya ar zdat. Ma d ifransisen I d-yettasen ɣer tmeskant qqaren I imeɣnasen dakken ḥsan s yidles aqbayli yettwahqer di lzzayer.
Mi d-tewweṭ nnuba n tdukli taqbaylit ɣer usayes n tummla (scène de démonstration), Smail acennay d terba3t-is massi1, massi2, Bel3id d Daniel cnan-d atas n tezlatin, ma d timeɣnasin n AFK, Nora, Malika d Farida cetḥent. Imerzafen d imsebriden usnan-d s tuget seffeqen-asen.
Nadia taselwayt n tdukli tewwi-d ihbuben (tazart, inighman) d zzit uzemur, ladgha ččan merra kra I usmekti n tmurt ibe3den fell-asen.
Tafasqa tkemmel alami d 19t. Imeɣnasen d tmeɣnasin n AFK ferḥen imi sbeynen-d idles d tnekkit taqbaylit di Marsay.
Ssaramen ula d tidukliwin timaziɣin nniden n Marsay ad tekkint di tfasqa n useggas I d-iteddun.
Kader DAHDAH
Comments
IQVAYLIYEN NE MARSEILLE
AZUL FELAWEN-T
SARAMEGH FELAWEN-T MERA.
TEMENIGH AWI YELAN YIDWEN-T.
TUDERT TAMOQRANT IYE QVALIYEN, TEQVAYLIYIN NE MARSEILLE.
TANEMIRT


text:
Aduktur Murad Wilfried Hofmann ilul deg 1931, yerna yeɣra lqanun. Hofmann yeqdec d adiplumati 31 n yiseggasen, yerna ifuk amecwaṛ-nnes n uqeddic d anmahal (ambassadeur) n Lalman deg Ldzayer ed Meṛṛuk.
Hofmann yeqqel d Ineslem deg 1980, yerna iḥujj-d seg Mekka acḥal d tikkelt. Gar 1983 ed 1987, yeqdec d anemhal n usselɣu (directeur de l’information) deg Temsisit Taṭlasit. Deg 1992, yessuffeɣ-d adlis n « Der Islam als Alternative » (Lislam d Tamlellit [alternative]), d adlis ay yeqqlen mechuṛ yerna ssuqqlen-t-id ɣer waṭas n yilsawen. Sakkin, deg 1996, Hofmann yessuffeɣ-d adlis n « Reise nach Mekka » (Ṣṣfer ɣer Mekka). Ma deg 1999, Hofmann iɛawed-as taɣuri i tsuqilt-nni n Leqran ay d-iga Max Henning ɣer talmani. Ma deg 2000, Hofmann yessuffeɣ-d adlis n « Der Islam im 3. Jahrtausend“ (Lislam deg umagim [millénaire] wis tlata]“.
Hofmann yettwaɛraḍ-d aṭas akken ad yeg isaragen, yerna, ass-a, la yettekkay deg waṭas n yisaragen ay d-yettilin deg Tuṛuft, deg Yiwunak Yeddukklen ed tmura tinselmin.
Islamische Zeitung : Mass Hofmann, kecc tzedɣeḍ deg temdint n Aschaffenburg, deg Lalman, am wakken ay tzedɣeḍ deg temdint n Sṭembul, deg Ṭṭerk. Maca anda ay yettaɛjab lḥal ugar?
Murad Hofmann : Deg unebdu, zeddɣeɣ deg Ṭṭerk, ma deg tegrest, zeddɣeɣ deg Lalman. Bɣiɣ ad ḥulfuɣ ama i unebdu, ama i tegrest, imi, deg Lalman, tikkal ur nettḥulfu i wemgerrad gar-asen. Deg Lalman, tagrest tettas-d s tidet, ɣas ma yella yettismiḍ lḥal ugar n tmura niḍen, maca da, kullec la itteddu akken yessefk.
Amek ay tettwaliḍ tagnit deg Sṭembul ussan-a, ladɣa deg wayen yerzan tudert n yal ass?
Ṭṭerk attan, ussan-a, deg teswiɛt iweɛṛen ama seg yidis n tdamsa, ama seg yidis n tsertit! Asmi ay uɣeɣ tameṭṭut-inu (d Taṭerkit), 25 n yiseggasen aya, idrimen n Ṭṭerk llan sɛan azal. Yiwen n umaṛk almani yeswa 14 n tliratin tiṭerkiyin. Ass-a, yiwen n umaṛk almani yeswa 623.000 n tliratin tiṭerkiyin. Seg tama niḍen, aql-iyi ttuqennɛeɣ adabu aṭerki yebɣa ad yegdel (ad yemneɛ) tuddna deg tmesgidiwin (lejwameɛ), maca adabu yebɣa ad yeg aya cwiṭ, cwiṭ. Deg tazwara, nnan-d llan bɣan ad rren timesgidiwin akk ad tteddnent ɣef yiwet n teswiɛt. Nnan-d aya d ayen ara « yesselhun » tuddna, maca lemmer ad d-yili waya, aṭas n yimaddanen ara d-yafen iman-nsen war axeddim. Imir-a, ɣef wakken nesla, adabu yegdel (yemneɛ) asseqdec n yimesmeɣren (haut-parleurs) deg 65 n tmesgidiwin deg temdint n Fatih, yerna, ɣef leḥsab n udabu, mi ara d-ddnen lecyax deg wanect-a akk n tmesgidiwin, aya itteg “lḥess d ameqran”. Deg temdint n Fas, deg Meṛṛuk, llant 330 n tmesgidiwin. Mi ara d-ddnen lecyax deg tmesgidiwin-a ɣef tikkelt, d ayen icebḥen. Taɣect n tuddna tettaweḍ arma d iceṛfan ay d-yezzin i temdint-a, yerna aya yecbeḥ s waṭas. Maca ma tkemmel akka, tikkelt ay d-itteddun, ahat, i wakken ad ḥebsen aya, ad gezmen trisiti, sakkin ad neqqim acḥal n wussan ur nsell i tuddna. Ahat akka ara gen i wakken ad ḥebsen tuddna.
Ussan-a, yegget wawal ɣef “Lislam n Tuṛuft [euro-islam]“, d acu ara tiniḍ deg wanect-a?
Tamezwarut, d Bassam Tibi [1] ay d amezwaru ay yesqedcen awal-a, yerna, ad awen-iniɣ kan tidet, ur iyi-yeɛjib “Lislam” ay yebɣa netta. Nekk, ar ass-a, werɛad ur sqedceɣ awal-a imi ay ttwaliɣ imdanen ay t-yesseqdacen d wid ay yebɣan tameddurt aydeg ara tili waṭas n “Tuṛuft” ed cwiṭ kan n Lislam.
Ɣas akken, nekk daɣen ttwaliɣ Lislam yesɛa llun-nnes deg yal tamurt aydeg yella. Ɣef umedya (lemtel), mmuqqlet ɣer Lislam deg Yiwunak Yeddukklen n Temrikt. Ɣef wakken ttwaliɣ, yella ussirem akken ad yesɛu Lislam ad yesɛu azekka icebḥen deg tmurt-a. Din, Lislam iḥuza-t aṭas yedles n yiberkanen n Temrikt, yerna yedder s ljehd n liman n yiberkanen-a. Nnig waya, deg Yiwunak Yeddukklen, llan aṭas n Yinselmen aggagen (intellectuals), imi amur ameqran seg yiminigen inselmen ay itteddun ɣer Yiwunak Yeddukklen ttasen-d ɣer tmurt-a d inelmaden.
Ɣef waya, amur ameqran seg Yinselmen n Yiwunak Yeddukklen d isdawanen (universitaires), yerna lumma tineslemt n Yiwunak Yeddukklen d nettat ay yesɛan aṭas n yesdawanen ma nquren-itt ɣer trebbaɛ n ddyanat niḍen deg tmurt-a. S waya, yal 5 yemsujjiyen (iṭbiben) deg Marikan, ad naf yiwen seg-sen d Ineslem. Nnig waya, aṭas seg-sen, asmi ay llan d inelmaden, ɛezmen ad ttṣeddiqen 10% seg yedrimen ay rebbḥen i lmend n Lislam. Yerna, win yellan d imsujji (aṭbib) deg Marikan, ɣas ini d ameṛkanti.
Deg wussan-nni imezwura n Ctembeṛ [2001], uqbel ma llant-d tedyanin-nni n twaɣit, ttekkaɣ deg yiwet n temlilit deg Chicago, tga-tt ISNA [Islamic Society of North America – Tiddukla Tineslemt n Temrikt n Ugafa]. Deg temlilit-a, ttekkan azal n 33.000 n Yinselmen n Marikan, ugar n wezgen seg-sen d ilemẓiyen n qell n 24 n yiseggasen, yerna amur ameqran seg-sen d tisednan (tilawin). Yella-d yiwen n usarag aydeg qedceɣ d aselway n temlilit, d asarag aydeg ara d-mlilen Wudayen, Imasiḥiyen ed Yinselmen, yerna aseqqamu n umager n usarag-nni llan deg-s 20 n Yinselmen, 19 seg-sen d imsujjiyen (iṭbiben). S waya, ttwaliɣ tawennaḍt am ta tezmer ad d-tarew ayen umi nezmer ad nsemmi Lislam amarikani, imi din, llan waggagen (intellectuels) ugar n wanect llan deg trebbaɛ tinselmin deg tmura niḍen.
Mi twalaḍ tugniwin n tedyanin n 11 Ctembeṛ, d acu umi tḥulfaḍ d amezwaru?
Deg tazwara akk, xemmemeɣ yezmer lḥal, ahat ad ilin d ikamikazen-nni n Japun ay igan tiyita-a imi ay bɣan ad d-rren ttaṛ ɣef wayen ay gan Yimarikaniyen deg Nagasaki ed Hiroshima. Maca, cwiṭ kan sakkin, banent-iyi-d lumuṛ, dɣa nniɣ-as deg wul-inu: “Ad yeṣṣer Ṛebbi Inselmen”.
Yella yessefk fell-aɣ, nekkni s Yinselmen, ad nberri seg Ben Laden uqbel ma ḍrant-d tedyanin-a. Nekk, uqbel ass-nni, werjin sliɣ awal ɣef Lqaɛida, maca nesla yagi awal ɣef Usama Ben Laden. Deg Lislam, Ineslem ur yettalas ad yessekfeṛ Ineslem niḍen, yerna ula d Ben Laden ur nettalas ad d-nini fell-as aya. Deg tidet, amdan-a yefrurex-d deg yiwen n wenrar yerkan. Leqran yesḥaṛṛem ɣef wemdan ad ineɣ iman-nnes, akken tebɣu tili tegnit. Ɣef waya, xelɛeɣ mi walaɣ kra n yemdanen ay yesɛan amkan s wazal-nnes ɣer Yinselmen, fkan lḥeqq i tenṭagin-a (attentats) n tmenɣiwt n yiman.
Neẓra, deg umezruy n yemdanen, aṭas seg tɣawsiwin tucmitin akk ay d-yellan, llant-d s yisem n ddin yerna gant-tent yemdanen ay iɣilen sɛan lḥeqq. Ɣef umedya, zik, ɣer Yinselmen, llan yimenɣawen (iqettalen) umi ttinin “iḥcayciyen [assassins]”. Imdanen-a llan ttakfen-asen leḥcic (lkif), sakkin ttaznen-ten ad nɣen kra n yemdanen am Nizam Al-Mulk, yerna nitni s timmad-nsen ttmettaten mi ara ddun ad nɣen.
Seg wass n 11 Ctembeṛ ar ass-a, mazal-ik tettwaliḍ imḍebbren ur yellin d inselmen s tmuɣli yelhan neɣ ala?
Murad Hofmann :Ih. Deg weɣmis n Islamische Zeitung, ɣriɣ amek Günther Grass yuwey-d tikli yelhan akked Yinselmen. D acu kann, seg tama niḍen, yessefk ad d-iniɣ seg wasmi ay d-llant tedyanin-nni n 11 Ctembeṛ ar ass-a, werɛad ur d-yelli ussenqed alqayan, deg Marikan, ɣef tsebbiwin ay yessawḍen ɣer tedyanin-a. Yerna tagnit-a mazal-itt ar ass-a deg Marikan: yuɣ lḥal, ar ass-a, deg Marikan, yiwen ur yettalas ad yessenqed neɣ ad inadi ɣef tsebbiwin ay yessawḍen s Ahulukust. Ttawilat n yisalan ur ttajjan yiwen ad d-yenṭeq neɣ ad d-yessefhem tisebbiwin ay yessawḍen s Ahulukust, imi ass-a, wid ay yeḍḍfen ttawilat-a tteddun s lɛeqleyya-nni n “ma yesfehmeḍ-d kullec, ad tsemmḥeḍ kullec“. D acu kan, mi ara qemḍen awal i wid ay yebɣan ad d-sfehmen tisebbiwin n Uhulukust deg Marikan, aya yettɛawan ula d Isṛayil.
Ur nezmir ad d-nessefhem neɣ ad nnadi deg yiẓuran n tedyanin n 11 Ctembeṛ war ma yessaweḍ-aɣ waya ɣer Isṛayil. Skud mazal Isṛayil tetteg lbaṭel, mazal ad d-nnulfun yemdanen am Ben Laden. Iɣlanen Yeddukklen (Nations Unies) yessuffuɣ-d tineɣtusin (résolutions), maca tineɣtusin-a ssefɛalen-tent kan mgal tmura tinselmin am Lɛiraq. Ula d yiwen wass ur nwala tineɣtusin ay yettwasfeɛlen deg leṣlaḥ n Yinselmen. Deg Kacmir, yella yessefk ad d-tili tsefrent (référendum) azal n 40 n yiseggasen aya i wakken ad fernen yimezdaɣen n tmurt-a azekka-nsen! Ma deg wayen yerzan Falesṭin ed Isṛayil, ɣas llant-d aṭas n tneɣtusin n Yeɣlanen Yeddukklen, ula d yiwet seg-sent ur tettwassefɛel deg wenrar!
D acu-tt tenṣiḥt ara tefkeḍ i Yinselmen ay yeddren deg Lalman ed Tuṛuft?
Ugadeɣ lemmer Inselmen ad d-afen iman-nsen deg tegnit aydeg dima ttwaḥqaren yerna dima ḥwajen tallalt. Nekkni s Yinselmen ur nzemmer ad nili nejhed arma nesɛa ayen ara d-nawey d amaynu yerna yenfeɛ i wid ay d-yezzin fell-aɣ, yerna ur yessefk ad nkemmel deg lɛeqleyya-a aydeg nezga nessutur war ma nefka-d kra. Ar ass-a, mazal-aɣ kan nessutur: nebɣa ad nesɛu azref ad nsel i tuddna, nebɣa ad nemḍel imattanen-nneɣ (lmeyytin) akken ay d-yenna ddin-nneɣ, nebɣa ad nesɛu azref ad nezlu iɣersiwen-nneɣ s tmezliwt n leḥlal – nessutur kan izerfan. Ma d wid ay d-yezzin fell-aɣ, ttwalin-aɣ, ula mi ara nettwaqbel gar-asen yerna nettwaqader, nezga nessutur ugar. S waya, wid ay d-yezzin fell-aɣ ur aɣ-qebblen s tidet arma d asmi ara asen-d-nessken nesɛa ayen ara asen-nefk, yerna ayen akken ay nezmer ad asen-t-nefk d ayen ay ten-ixuṣṣen, d ayen ay ḥwajen s tidet. Nekkni nezmer ad ten-nɛawen akken ad ssinfen i wakk tiɣawsiwin-nni tucmitin ay yezzuɣren Ataram (Lɣerb) ɣer uxeṣṣar deg wenrar n yedles. Aṭas n medden, ass-a, ttwalin zemrent tɣawsiwin ad ṣeggment xir n wakken llant ass-a. Aṭas n medden ay yeddan ed yikabaren izegzawen, ma d wiyaḍ, la qqaren ɣef Lislam, ma d wiyaḍ, d Ṛebbi ṣebḥan-S ay ten-id-Iheddun srid ɣer ddin-a. Deg tidet, ula d tisuqilin n Leqran, ama d tid yelhan, ama d tid n diri, akken ma llant zemrent ad d-hdunt amdan ɣer Lislam. Nnig waya, sdeffir tedyanin n 11 Ctembeṛ, amḍan (nombre) n yemdanen ay d-ikeccmen ɣer Lislam ur yenqis! Yagi, ussan-ayyi kan, ḍḍfeɣ-d yiwet n tebṛat sɣur yiwen n umesnafsi (psychologue) ay yeɣran deg Lalman yerna atan la itteddu ad yekcem ɣer Lislam.
[1] Bassam Tibi : d amassan almani n tsertit, laṣel-nnes d asuri, ilul deg Dimecq deg 1944, yerna iqeddec d aselmad deg tesdawiyin n Göttingen, Harvard ed Cornell. Tibi yeqqar ɣef wassaɣen (relations) igraɣlanen, yerna yura-d aṭas n yedlisen ɣef tɣelnaẓri (nationalisme) taɛṛabt, d idlisen ay d-yeffɣen s talmanit, tanglizit ed taɛṛabt.


text: Kabyle(i) 24 Lameɛna Sidi Ṛebbi yesseḥya t-id, isellek-it-id si tesraft n lmut axaṭer d lmuḥal a t-teṭṭef ɣuṛ-es. 25 Sidna Dawed yenna-d fell-as : Țwaliɣ kull ass Sidi Ṛebbi zdat-i axaṭer yețțili ɣer uyeffus-iw iwakken ur ɣelliɣ ara; 26 daymi i gefṛeḥ wul-iw, i tcennu taɣect-iw; ula d iɣsan-iw ad ṛtiḥen di laman; 27 axaṭer ur iyi-tețțaǧǧaḍ ara di laxeṛt,ur tețțaǧaḍ ara win i k-iḍuɛen ad yerku deg uẓekka. 28 Teldiḍ-iyi iberdan n tudert; ul-iw yeččuṛ d lfeṛḥ imi tețțiliḍ yid-i. 29 Ay atmaten ilaq-iyi a wen d-mmeslayeɣ ɛinani ɣef tideț yeɛnan jeddi-tneɣ Sidna Dawed. Teẓram belli yemmut, yețwamḍel, yerna aẓekka ines mazal-it ar ass-a gar-aneɣ. 30 Lameɛna imi d nnbi i gella, yeẓra belli Sidi Ṛebbi ad iṭṭef di lemɛahda i s-d-yefka mi s-d-yenna : D yiwen si tarwa-k ara sbeddeɣ d agellid deg wemkan-ik. 31 Ɣef ḥeggu n Lmasiḥ i d-icar mi d-yenna lehduṛ-agi; axaṭer ț-țideț, ur t-yeǧǧi di laxeṛt, ur t-yeǧǧi ad yerku.+ 32 Win ɣef i wen-d-țmeslayeɣ, d Ɛisa-agi i d-isseḥya Sidi Ṛebbi si ger lmegtin, aql-aɣ akk d inagan.


text:
22
Rnan ḥeṛsen-t nnan-as : Anwa-k ihi ? Ilaq a nerr lexbaṛ i wid i ɣ-d-iceggɛen. D acu i teqqaṛeḍ ɣef yiman-ik ?
23
Yeḥya yenna-yasen : Nekk d win akken ɣef i d-yenna nnbi Iceɛya : ț-țaɣect tețɛeggiḍ deg unezṛuf : Heggit abrid i Sidi Ṛebbi!
24
Wid i d-yusan ɣuṛ-es i gellan di tejmaɛt n ifariziyen,
25
rnan steqsan-t nnan-as : Imi ur telliḍ ara d Lmasiḥ neɣ d nnbi Ilyas neɣ d nnbi nniḍen, iwacu ihi i tesseɣḍaseḍ lɣaci deg waman ?
26
Yeḥya yerra-yasen : Nekk sseɣḍaseɣ-kkun deg waman; yella gar-awen yiwen ur t-tessinem ara,
27
usiɣ-ed uqbel-is, lameɛna ur uklaleɣ ara ad fsiɣ ulamma d lexyuḍ n warkasen-is.
28
Annect-agi meṛṛa yedṛa di taddart n Bitanya ɣer tama n cceṛq n wasif n Urdun anda i gesseɣḍas Yeḥya lɣaci.
29
Azekka-nni, Yeḥya iwala Sidna Ɛisa iteddu-d ɣuṛ-es, yenṭeq s ṣṣut ɛlayen : Atan Izimer n Ṛebbi, d win ițekksen ddnub n ddunit.
30
Fell-as i wen-d-nniɣ : « a d-yas yiwen, zwareɣ-t-id meɛna yella uqbel a d iliɣ.»
31
Nekk s yiman-iw ur ẓriɣ ara anwa-t meɛna usiɣ-ed ad sɣeḍseɣ deg waman akken a t-issinen wat Isṛail .
32
Atan wayen i d-yenna Yeḥya Aɣeṭṭas fell-as : Walaɣ Ṛṛuḥ iqedsen iṣubb-ed seg igenni s ṣṣifa n tetbirt yers-ed fell-as.
33
Nekk ur ẓriɣ ara belli d nețța, meɛna Sidi Ṛebbi i yi-d iceggɛen iwakken ad sɣeḍseɣ deg waman, yenna-yi-d : « Aț-țwaliḍ Ṛṛuḥ iṣubb-ed seg igenni, a d-yers ɣef yiwen wergaz, d nețța ara yesɣeḍsen imdanen s Ṛṛuḥ iqedsen. »
34
Ayagi d ayen i ẓrant wallen-iw, daymi i d-cehdeɣ fell-as qqaṛeɣ : « Argaz-agi d Mmi-s n Ṛebbi.»
35
Azekka-nni, Yeḥya mazal-it dinna nețța d sin seg inelmaden-is.
36
Akken i gwala Sidna Ɛisa iɛedda-d, yenna-yasen : Atan izimer n Ṛebbi!
37
Mi slan i imeslayen-agi, inelmaden-nni tebɛen Sidna Ɛisa.
38
Sidna Ɛisa mi geẓra tebɛen-t-id, yezzi-d ɣuṛ-sen, yenna-yasen : D acu tebɣam ? Nutni nnan-as : Ṛabi ( yeɛni : a Sidi), anda tzedɣeḍ ?
39
Yenna-yasen : Ddut yid-i aț-țeẓrem. Inelmaden-nni ddan yid-es, ẓran anda yezdeɣ. Aț-țili d ṛebɛa n tmeddit, qqimen yid-es armi yekfa wass.
40
Andriyus, gma-s n Semɛun Buṭrus d yiwen seg inelmaden-nni i gtebɛen Sidna Ɛisa m'akken i sen-d-yehdeṛ fell-as Yeḥya;
41
iṛuḥ uqbel ɣer gma-s Semɛun, yenna-yas : Nufa Lmasiḥ! Win i gextaṛ Ṛebbi.
42
Andriyus yewwi Semɛun ɣer Sidna Ɛisa. Akken i t-iwala Sidna Ɛisa, imuqel-it yenna-yas : Kečč i d Semɛun mmi-s n Yunes. Sya d asawen aț-tețțusemmiḍ Sifas yeɛni : Buṭrus.
43
Azekka-nni, Sidna Ɛisa yeqsed ad iṛuḥ ɣer tmurt n Jlili. Deg ubrid yemmuger-ed Filibus, yenna-yas : Ddu-d yid-i!
44
Filibus, d yiwen si taddart n Bitsayda, anda akken zedɣen Buṭrus d Andriyus.
45
Syenna Filibus yeẓra-d Natanahil, yenna-yas : Nufa win ɣef i d-yehdeṛ Sidna Musa di ccariɛa, win akken i ɣef d-xebbṛen lenbiya. D Ɛisa, mmi-s n Yusef n taddart n Naṣaret.
46
Natanahil yerra-yas : Amek, yezmer a d-iffeɣ wayen yelhan si taddart n Naṣaret ? Filibus yerra-yas : Eyya-d aț-țwaliḍ s wallen-ik!
47
Sidna Ɛisa mi gwala Natanahil iteddu-d ɣuṛ-es, yenna : Atah yiwen n wat Isṛail n tideț, ulac deg-s leɣdeṛ.
48
Natanahil yenna i Sidna Ɛisa : Anda i yi-tesneḍ ? Sidna Ɛisa yerra-yas : Uqbel a k-d-yessiwel Filibus, mi telliḍ ddaw n tneqleț, walaɣ-k-in!
49
Dɣa Natanahil yenna-yas : A Sidi, kečč d Mmi-s n Ṛebbi! D agellid n wat Isṛail!
50
Sidna Ɛisa yerra-yas : Tumneḍ imi i k-d-nniɣ walaɣ k-in seddaw n tneqleț; sya ɣer zdat aț-țeẓred ayen yugaren annect-a!
51
S tideț qqaṛeɣ-awen : aț-țwalim igenni yeldi, lmalayekkat n Sidi Ṛebbi țțalint țṣubbunt sennig Mmi-s n bunadem.


text:
Wikipedia:Awal ɣef...
Tanemmirt tameqrant i wid d-yettarran tamaziɣt s abrid n tura. Wid i tt-id-yessukkusen seg waluḍ i deg tt-medlen si zik... Acu kan, bɣiɣ ad-terrem lewhi nnwen ar tmeslayt agi s wcu i tettarum. Turam-d deg usebtar amenzu : "A-nṣuf yesswen". Ameslay agi (a-nsuf), ass mi yekcem s "Amawal atrar" iyexdem Dda Lmulud netta d kra inelmaden ines, wwin-t-id si teqbaylit. Amyag "IF". Wagi niɣ ayagi yif wa niɣ wagi. Neqqar daɣen smenyafeɣ wa ɣef a. M'ar ad-d-tiniḍ "a-sifeɣ", meḥsub ad-geɣ wa yif wa... Dɣa, i wakken a-nqabel s wudem n lḥerma wid ar ad-d-yasen ɣurneɣ, a-sen-ini : A-nsuf yesswen.


text: Kabyle(i) 1 ?ef wayagi, ilaq a neṭṭef deg uselmed n tideț i nesla, a t neḥrez iwakken ur nțeffeɣ ara i webrid. 2 Imeslayen i d-wwint lmalayekkat sɛan azal, kra n win ur neqbil ara, ur netbiɛ ara imeslayen-agi yuklal lɛiqab, 3 amek ara nemneɛ ma yella ur neḥsib ara leslak ameqqran yecban wagi ? Leslak-agi i d-ibecceṛ Ssid-nneɣ si tazwara, ɛawden-aɣ-t-id daɣen wid i s-yeslan. 4 Sidi Ṛebbi ibeggen-ed tideț n cchada-nsen s licaṛat d lbeṛhanat d waṭas n leɛǧayeb akk-d tezmert n Ṛṛuḥ iqedsen, akken yella di lebɣi-ines. 5 Mačči i lmalayekkat iwumi yefka Sidi Ṛebbi lḥekma ɣef ddunit i d-iteddun i ɣef d-nețmeslay. 6 Yella win i d-icehden ɣef wayagi di tira iqedsen, yenna-d : D acu-t wemdan iwakken a t-id-temmektiḍ, a d-terreḍ ddehn-ik ɣuṛ-es; d acu-t mmi-s n wemdan iwakken a d-telhiḍ yid-es ? 7 Terriḍ-t seddaw n lmalayekkat i kra n lweqt, mbeɛd tefkiḍ-as lqima d lɛezz, 8 terriḍ kullec seddaw iḍaṛṛen-is. Mi gerra Sidi Ṛebbi kullec seddaw iḍaṛṛen-is, yefka-yas ad iḥkem ɣef kullec; ladɣa urɛad nwala tura yeḥkem ɣef kullec. 9 Lameɛna Ɛisa, win akken yerra Sidi Ṛebbi seddaw n lmalayekkat i kra n lweqt, nețwali-t tura di tmanegt-is yeččuṛ d lɛezz ɣef ddemma n leɛtab n lmut-is; s ṛṛeḥma n Sidi Ṛebbi i gemmut ɣef yemdanen meṛṛa. 10 Sidi Ṛebbi i d-ixelqen kullec yerna kullec d ayla-s, yehwa-yas ad issiweḍ ccan n Ɛisa amsellek n yemdanen ɣer lekmal, mi t-id isɛedda si leɛtab ameqqran, iwakken a d-yawi aṭas n yemdanen ɣer lɛaḍima-s; 11 axaṭer Sidna Ɛisa i gṣeffun si ddnub akk-d wid i gețwaṣeffan, yiwen i ten-id-ifkan. Daymi ur yessetḥa ara yis-sen, isemma-yasen « atmaten-is » 12 mi genna : A d beccṛeɣ isem-ik i watmaten-iw, a k-ḥemdeɣ di tlemmast n tejmaɛt n watmaten . 13 Yenna daɣen : Ad țekleɣ ɣef Sidi Ṛebbi . Yerna yenna : Aql-iyi nekk d warrac i yi-d-ifka Sidi Ṛebbi. 14 Imi arrac-agi țwaxelqen s weksum d idammen, ula d nețța yusa-d s ṣṣifa n wemdan iwakken ad iɣleb s lmut-is Cciṭan, win akken iḥekkmen ɣef lmut, 15 ad ikkes lxuf i wid akk yezgan d aklan seddaw uzaglu n lmut, a ten-isellek; 16 axaṭer ur d-yusi ara ad iɛiwen lmalayekkat meɛna yusa-d ad iɛiwen tarwa n Sidna Ibṛahim. 17 Daymi i s-ilaq a d-yas s ṣṣifa n wemdan am atmaten-is iwakken ad yuɣal d lmuqeddem ameqqran i ɣef yella lețkal, yeččuṛen d ṛṛeḥma, ad iqdec ɣef Sidi Ṛebbi seg ul yerna ad ikkes ddnubat n yemdanen meṛṛa. 18 Imi nețța s yiman-is yenneɛtab deg ujeṛṛeb, yezmer ad iɛiwen wid ara yețțujeṛben.


text: Kabyle(i) 1 Mi gweṣṣa tnac-nni inelmaden is, Sidna Ɛisa iṛuḥ syenna ad ibecceṛ di tudrin n leǧwahi-nni. 2 Yeḥya yellan di lḥebs, yesla s lecɣal n Lmasiḥ, iceggeɛ ɣuṛ-es inelmaden is iwakken a s-inin : 3 D kečč i d win akken ara d yasen neɣ ilaq-aɣ a nerǧu wayeḍ ? 4 Sidna Ɛisa yerra-yasen-d : Ṛuḥet ssiwḍet-as lexbaṛ i Yeḥya ɣef wayen twalam d wayen teslam : 5 Iderɣalen țwalin, iquḍaren leḥḥun, ibeṛsiyen ṣeffun, iɛeẓẓugen sellen, lmegtin ḥeggun-d, lexbaṛ n lxiṛ ițțubecceṛ i yimeɣban. 6 D aseɛdi win iwumi ur țțiliɣ ara d sebba n tuccḍa ( ugur)! 7 Mi ṛuḥen inelmaden-is, Sidna Ɛisa yebda iheddeṛ i lɣaci ɣef Yeḥya : D acu i tṛuḥem a t-id-teẓrem deg unezṛuf ? D aɣanim yețhuzzu waḍu ? 8 Ɣer wacu i tṛuḥem aț-țfeṛǧem ? ƔƔer yiwen wergaz yelsan llebsa ifazen ? Wid yețlusun llebsa ifazen, deg ixxamen n igelliden i țțilin. 9 Anwa i ɣer tṛuḥem a t-id-teẓrem ihi ? D yiwen n nnbi ? Țideț ih, d nnbi! A wen-iniɣ : yugar nnbi. 10 Axaṭer d nețța i ɣef yura : Atan zewwreɣ zdat-ek amceggeɛ-inu, iwakken ad iheggi abrid zdat-ek. 11 A wen-iniɣ tideț : ulac mmi-s n tmeṭṭut yugaren Yeḥya aɣeṭṭas. Lameɛna, amecṭuḥ maḍi di tgelda n igenwan, meqqeṛ akteṛ-is. 12 Seg wussan-nni i deg ițbecciṛ Yeḥya aɣeṭṭas armi ț-țura, imdanen țnaɣen ɣef tgelda n igenwan, bɣan a ț-țkecmen s ddreɛ. 13 Axaṭer ccariɛa n Musa d lenbiya hedṛen-d ɣef tgelda n igenwan armi d lweqt n Yeḥya aɣeṭṭas. 14 Ma tebɣam aț-țfehmem, d nețța i d Ilyas-nni ilaqen a d-yas. 15 Win yesɛan imeẓẓuɣen, isel-ed! 16 Ɣer wuɣuṛ ara metleɣ lǧil-agi ? Icuba ɣer warrac yeqqimen deg uzniq, ssawalen i warrac nniḍen, qqaṛen asen : 17 Newwet ajewwaq uur tecḍiḥem ara, nnecna cnawi n leḥzen uur tmeǧdem ara. 18 Axaṭer Yeḥya yusa-d, ur iteț ur itess, tennam : « izdeɣ-it uṛuḥani. » 19 Mmi-s n bunadem yusa-d, iteț, itess am wiyaḍ, teqqaṛem : «` Ițxemmim kan ɣef wučči ț-țissit, d amdakkul n imekkasen ixeddaɛen akk-d yir imdanen » lameɛna tideț tban-ed s lecɣal-is. 20 Sidna Ɛisa ibda ițlumu timdinin nni i deg ixdem aṭas n lbeṛhanat, axaṭer imezdaɣ-is ur d-uɣalen ara ɣer webrid n Ṛebbi. 21 A nnger-im a tamdint n Kurazim! A nnger-im a tamdint n Bitsayda! Axaṭer lemmer lbeṛhanat yedṛan deg-kkunt dṛan di temdinin n Sur akk-d Sidun, tili imezdaɣ-nsent aṭas aya i sburren tacekkaṛt n leḥzen, qqimen ɣef yiɣiɣden iwakken a d sbegnen belli ndemmen uɣalen-d ɣer ubrid n Ṛebbi. 22 Daymi, imezdaɣ n temdinin-agi ad țuɛaqben akteṛ n wid n temdinin n Sur akk-d Sidun. 23 Ula d kemm a tamdint n Kafernaḥum, tɣileḍ aț-țaliḍ ɣer igenni ? Xaṭi! Aț-țețwaḍeggreḍ ɣer laxeṛt; axaṭer lemmer di temdint n Sudum i dṛan lbeṛhanat i gedṛan ɣuṛ-em, tili mazal-iț ar ass-a! 24 Daymi, ass n lḥisab anegaru aț-țețțuɛaqbeḍ akteṛ n tmurt n Sudum. 25 Di lweqt-nni, Sidna Ɛisa inṭeq yenna : Ḥemmdeɣ-k a Baba Ṛebbi, a Bab igenwan d lqaɛa, imi i d tessekneḍ i imecṭaḥ ayen i teffreḍ i imusnawen d lɛuqal. 26 Ih a Baba Ṛebbi! Ḥemmdeɣ-k imi d wagi i d lebɣi-k. 27 Baba Ṛebbi yerra-d kullec ger ifassen-iw. YYiwen ur yessin Mmi-s n Ṛebbi anagar Baba Ṛebbi! Yiwen ur issin daɣen Baba Ṛebbi anagar Mmi-s akk-d win iwumi yebɣa Mmi-s a s-t-id-isken. 28 Aset-ed ɣuṛ-i a wid akk yeɛyan, iɛebban taɛekkumt ẓẓayen, a wen-fkeɣ talwit d westeɛfu. 29 Refdet ɣef tuyat-nwen azaglu inu tlemdem s ɣuṛ-i, axaṭer ul-iw yeččuṛ d ṛṛeḥma yerna d aḥnin, aț-țafem talwit i teṛwiḥin-nwen. 30 Azaglu-inu yeshel, taɛekkumt-iw fsuset.


text:
1
Di temdint n Qiṣarya, yella yiwen wergaz iwumi qqaṛen Kurnilyus, d lqebṭan n yiwet n terbaɛt isem-is « tarbaɛt n Selyan ».
2
Am nețța am wexxam-is ḍuɛen Sidi Ṛebbi; ițseddiq i igellilen, yerna am iḍ am ass yezga ideɛɛu ɣer Sidi Ṛebbi.
3
Yiwen wass, leǧwahi n tlata n tmeddit, iweḥḥa-yas-ed Sidi Ṛebbi, iwala yiwen lmelk ikcem-ed ɣuṛ-es yenna-yas-d : A Kurnilyus!
4
Kurnilyus yerfed allen-is ɣuṛ-es, tekcem-it tugdi, ițergigi, yerra-yas : D acu, a Sidi ? Lmelk yenna-yas-d : Sidi Ṛebbi yeqbel taẓallit-ik akk-d lewɛadi i tețțakeḍ i imeɣban;
5
Tura ceggeɛ irgazen ɣer temdint n Jafa, ɣer Semɛun, win iwumi qqaṛen Butṛus, iwakken a d-yas.
6
A t-tafeḍ ɣer yiwen wergaz i gxeddmen deg uɣerruz, ula d nețța isem-is Semɛun; axxam-is yezga-d ɣef rrif n lebḥeṛ.
7
Mi gṛuḥ lmelk-nni i s-d-ihedṛen, Kurnilyus yessawel i sin seg iqeddacen-is akk-d yiwen uɛeskṛi n terbɛat-is i gellan d argaz iḍuɛen Sidi Ṛebbi.
8
iḥka-yasen-d ayen akk yedṛan; dɣa iceggeɛ-iten ɣer temdint n Jafa.
9
Azekka-nni, mi qṛib ad awḍen wid i gceggeɛ Kurnilyus ɣer temdint n Jafa, Buṭrus yuɣ-it lḥal yuli ɣef ssḍeḥ iwakken ad idɛu ɣer Sidi Ṛebbi, aț-țili d leǧwahi n tnac n wass,
10
yeṭṭef-it laẓ yebɣa ad yečč. Llan țheggin-as-ed lqut, taswiɛt kan iweḥḥa-yas-ed Sidi Ṛebbi;
11
iwala igenni yeldi, yiwet lḥaǧa icuban ɣer tẓeṛbit tameqqrant icudden si ṛebɛa tɣemmaṛ, tețṣubbu-d ɣer lqaɛa.
12
Llan deg-s lewḥuc at ṛebɛa idaṛṛen n mkul ṣṣifa, wid iteddun ɣef wuɛebbuḍ, akk-d yefṛax n igenni s mkul ṣṣifa.
13
Yesla i yiwen n ṣṣut yenna yas-d : A Buṭrus, ekker! Ezlu teččeḍ!
14
Lameɛna Butṛus yenna-yas : Ala a Sidi, di leɛmeṛ-iw ur ččiɣ ayen iḥeṛmen neɣ ayen ur neṣfi.
15
Sṣut-nni inṭeq-ed tikkelt tis snat yenna-yas-d : Ayen iḥseb Sidi Ṛebbi d leḥlal, ur k-id-iṣaḥ ara a t-tḥesbeḍ d leḥṛam!
16
Ayagi, iweḥḥa-yas-t-id Sidi Ṛebbi tlata n tikkal; imiren kan, lḥaǧa-nni tețwarfed ɣer igenni.
17
Akken mazal Buṭrus yețxemmim ɣef lmeɛna n uweḥḥi-nni, wwḍen-d yergazen-nni i d-iceggeɛ Kurnilyus steqsayen ɣef wexxam n Semɛun.
18
Mi d-wwḍen ɣer tewwurt, ssawlen, steqsan ma deg wexxam-nni i gețțili Semɛun iwumi qqaṛen Butṛus.
19
Mazal Buṭrus ițxemmim ɣef wuweḥḥi-nni, mi s-d-yenna Ṛṛuḥ iqedsen : Atnaya tlata yergazen țnadin fell-ak.
20
Ur țkukru ara, kker, ddu yid-sen axaṭer d nekk i ten-id iceggɛen.
21
Butṛus iṣubb-ed ɣuṛ-sen, yenna yasen : Aql-i! D nekk i d Buṭrus! D acu akka i kkun-id-yewwin ɣuṛ-i ?
22
Nutni rran-as : D lqebṭan-nneɣ Kurnilyus, i ɣ-d iceggɛen ɣuṛ-ek! D argaz țcekkiṛen akk wat Isṛail yerna ḥemmlen-t axaṭer d amdan aḥeqqi iḍuɛen Sidi Ṛebbi. Ibedd-ed ɣuṛ-es lmelk n Sidi Ṛebbi yenna-yas-d a d-iceggeɛ ɣuṛ-ek, a d-taseḍ ɣer wexxam-is iwakken ad isel i wayen i tesɛiḍ a s-t-id-tiniḍ.
23
Buṭrus issekcem-iten ad nsen ɣuṛ-es. Azekka-nni ikker yedda yid-sen nețța d kra n watmaten n Jafa.
24
Sellazekka-nni, wwḍen ɣer temdint n Qiṣarya. Kurnilyus yețṛaǧu ten deg wexxam-is nețța d leḥbab-is akk-d imawlan-is i d-yeɛṛeḍ.
25
Akken iteddu Butṛus ad yekcem, immuger-it-id Kurnilyus ɣer tewwurt n wefrag, yeɣli ɣer idaṛṛen-is, yekna zdat-es iwakken ad isṭerḥeb yis s leqdeṛ ameqqran.
26
Meɛna Butṛus issekker-it-id yenna-yas : Kker fell-ak! D amdan am kečč i lliɣ.
27
Leḥḥun, țmeslayen armi kecmen ɣer wexxam, yufa dinna aṭas n yemdanen i gennejmaɛen.
28
Buṭrus yenna-yasen : Yak teẓram d leḥṛam i wemdan n wat Isṛail ad ixaleḍ abeṛṛani neɣ ad ikcem ɣer wexxam-is. Lameɛna Sidi Ṛebbi yessefhem-iyi-d belli ur ilaq ara a d-nini ɣef walebɛaḍ belli ur zeddig ara neɣ ur iṣfi ara;
29
daymi i qebleɣ a d-aseɣ mi yi-d-tessawlem. Init-iyi-d tura sebba ɣef wacu i d-tceggɛem ɣuṛ-i.
30
Kurnilyus yerra-yas : Ṛebɛa wussan aya, leǧwahi n tlata n tmeddit, lliɣ deɛɛuɣ ɣer Sidi Ṛebbi deg wexxam-iw; ataya ibedd-ed zdat-i yiwen wergaz s llebsa yețfeǧǧiǧen,
31
yenna-yi-d : « A Kurnilyus! Sidi Ṛebbi yeqbel taẓallit-ik akk-d lewɛadi i tețțakeḍ i igellilen.
32
Ceggeɛ ɣer temdint n Jafa ɣerSemɛun ițusemman Butṛus iwakken a d-yas; a t-tafeḍ ɣer yiwen i gxeddmen igelman, ula d nețța isem-is Semɛun; axxam-is yezga-d ɣef rrif n lebḥeṛ.
33
Imiren ceggɛeɣ-en ɣuṛ-ek; tanemmirt-ik imi d-tusiḍ. Tura ihi aql-aɣ akk dagi zdat Sidi Ṛebbi iwakken a nsel s ɣuṛ-ek, ayen akk i k-d-yumeṛ Sidi Ṛebbi a ɣ-t-id-tiniḍ.
34
Butṛus yebda ameslay yenna : Armi ț-țura i fehmeɣ belli ț-țideț, Sidi Ṛebbi ur ixeddem ara lxilaf ger yemdanen.


text:
Bible verses about "angels and demons" | Kabyle
22
Lameɛna kunwi tqeṛṛbem ɣer wedrar n Siyun, ɣer temdint n Sidi Ṛebbi bab n tudert, ɣer temdint n Lquds yellan deg igenwan anda llant luluf n lmalayekkat.
23
Tqeṛṛbem ɣer tejmaɛt n wid yextaṛ Ṛebbi d imezwura yesɛan ismawen-nsen uran deg igenwan. Tqeṛṛbem ɣer Ṛebbi nețța i gḥekkmen ɣef yemdanen meṛṛa, tqeṛṛbem ɣer leṛwaḥ n iḥeqqiyen i gewwḍen ɣer lekmal.
16
Yis i gețwaxleq wayen nețwali d wayen ur nețwali ara ama deg igenwan ama di lqaɛa, tigeldiwin d igelliden, lḥekmat akk-d tezmar yellan deg igenwan; kullec yețwaxleq yis, kullec yețwaxleq i nețța.
12
axaṭer imenɣi-nneɣ mačči akk d yemdanen i gella, lameɛna nețnaɣ ț-țgeldiwin akk-d tnezmarin n ṭṭlam iḥekmen di ddunit-agi, akk-d leṛwaḥ imcumen yellan deg igenwan.
19
Tumneḍ belli yiwen n Ṛebbi kan i gellan ? d ayen yelhan; ula d ccwaṭen umnen yis yerna țergigin seg-s.
8
Ḥadret, Ɛasset iman-nwen axaṭer aɛdaw-nwen d Cciṭan, ițezzi iṛeɛɛed am yizem, ițqellib anwa ara issebleɛ.
38
Ma yella win yessetḥan yis-i akk-d imeslayen-iw ger lǧil-agi amednub, ifesden, ula d Mmi-s n bunadem ad issetḥi yis m'ara d-yas akk-d lmalayekkat iqedsen di lɛaḍima n baba-s.
4
Teẓram belli Sidi Ṛebbi ur iḥunn ara ɣef lmalayekkat yeffɣen i webrid, meɛna iḍeggeṛ-iten ɣer tesraft lqayen n ṭṭlam anda țwaqnent, țṛaǧunt lḥisab.
14
D acu-tent lmalayekkat ? D leṛwaḥ iqeddcen ɣef Sidi Ṛebbi, i d-ițceggiɛ iwakken ad ɛiwnent wid iwumi i d-yețțunefk leslak n Sidi Ṛebbi, d lweṛt!
41
Imiren ad yini i wid yellan ɣer uẓelmaḍ-is : Beɛdet akkin fell-i a kunwi yețwaneɛlen, ṛuḥet ɣer tmes n dayem yețwaheggan i Cciṭan d wid i t- tebɛen.
7
Yedṛa-d umenɣi deg igenni, Mixayel akk-d lmalayekkat-is nnuɣen akk-d llafɛa-nni. Llafɛa-nni d lmalayekkat-is nnuɣen-ten ula d nutni,
8
lameɛna ur ten-ɣliben ara, daymi i sen-yețwakkes wemkan-nsen deg igenni.
9
Llafɛa-nni tameqqrant tețțuḍeggeṛ ɣer ddunit nețțat d lmalayekkat-is, tin akken yellan d azrem-nni n zik yețțusemman Iblis, Cciṭan, tin i gxedɛen ddunit meṛṛa.
9
Ula d lmelk Mixayel ur yexdim ara annect-agi asm'akken i gennuɣ akk-d Cciṭan ɣef lǧețța n Sidna Musa; yegguma a t-yergem ula d rregmat meɛna yenna-yas kan : a k-iɛaqeb Sidi Ṛebbi.
6
daɣen, lmalayekkat-nni ur neṭṭif ara di ccan i sent-id-ițțunefken, meɛna ǧǧant imukan-nsent eɛlayen, Sidi Ṛebbi yeqqen-itent di ṭṭlam i dayem alamma d ass ameqqran n lḥisab.
Topical data is from OpenBible.info, retrieved November 11, 2013, and licensed under a Creative Commons Attribution License.


text: Kabyle(i) 1 A wid eɛzizen, ḥadret iman-nwen ɣef kra n win ara wen-d-yinin heddṛeɣ s Ṛṛuḥ n Sidi Ṛebbi, lameɛna jeṛṛbet-țen iwakken aț-țeẓrem ma yella s ɣuṛ Sidi Ṛebbi i d-kkan axaṭer, aṭas n lenbiya n lekdeb i gellan di ddunit. 2 Atan wamek ara tɛeqlem ma yella yiwen yesɛa Ṛṛuḥ n Sidi Ṛebbi : kra n win ara icehden belli Ɛisa Lmasiḥ yusa-d ɣer ddunit s ṣṣifa n wemdan, s ɣuṛ Sidi Ṛebbi i d-yusa. 3 Ma d win ara inekkṛen ayagi ɣef Sidna Ɛisa, mačči s ɣuṛ Ṛebbi i d-yekka lameɛna yekka-d si Ṛṛuḥ n weɛdaw n Lmasiḥ i ɣef teslam a d-yas ɣer ddunit, atan tura yella yakan di ddunit. 4 Kunwi ay arrac imeẓyanen, d arraw n Sidi Ṛebbi i tellam, tɣelbem wid yesselmaden lekdeb, axaṭer Ṛṛuḥ yellan deg-wen yugar win yellan di ddunit. 5 Nutni n ddunit, daymi i țmeslayen s lɛeqliya n wat ddunit, yerna at ddunit smeḥsisen-asen. 6 Nukni d ayla n Sidi Ṛebbi; win yebɣan ad yissin Sidi Ṛebbi yesmeḥsis-aɣ-d; win ur nelli ara n Sidi Ṛebbi ur a ɣ-d-ismeḥsis ara : s wakka ara neɛqel Ṛṛuḥ n tideț akk-d Ṛṛuḥ n lekdeb. 7 A wid eɛzizen, ilaq a nemyeḥmal wway gar-aneɣ axaṭer Sidi Ṛebbi s yiman-is, d leḥmala; kra n wid yesɛan leḥmala deg ulawen-nsen, d arraw n Sidi Ṛebbi i llan yerna ssnen Sidi Ṛebbi. 8 Kra n win ur nesɛi ara leḥmala deg wul-is ur yessin ara Sidi Ṛebbi, axaṭer leḥmala s ɣuṛ-es i d-tekk. 9 Atah wamek i d-isban Sidi Ṛebbi belli iḥemmel-aɣ : Sidi Ṛebbi iceggeɛ-ed Mmi-s awḥid ɣer ddunit iwakken yis a nesɛu tudert. 10 Ațah d acu i d leḥmala : mačči d nukni i gḥemmlen Sidi Ṛebbi lameɛna d nețța i ɣ-iḥemmlen armi i d iceggeɛ Mmi-s ad yefk iman-is d asfel i leɛfu n ddnubat-nneɣ. 11 A wid eɛzizen, ma yella Sidi Ṛebbi iḥemmel-aɣ annect-agi, ilaq ula d nukni a nemyeḥmal wway gar-aneɣ. 12 Ulac win iwalan Sidi Ṛebbi s wallen-is, meɛna ma yella nemyeḥmal wway gar-aneɣ, Baba Ṛebbi yețțili deg-nneɣ, leḥmala-s tețban-ed deg-nneɣ. 13 Atah wamek ara neɛqel nukni nețțili deg-s nețța yețțili deg-nneɣ : imi i ɣ-d-yefka Ṛṛuḥ-ines. 14 Nukni s yiman-nneɣ netɛeǧǧeb deg-s, daymi nezmer a d-neched belli Baba-tneɣ Ṛebbi iceggeɛ-ed Mmi-s, i leslak n ddunit. 15 Kra n win ara icehden belli Ɛisa d Mmi-s n Ṛebbi, Ṛebbi ad yețțili deg wul-is, nețța ad iṭṭef di Sidi Ṛebbi. 16 Nukni nessen leḥmala i ɣ-iḥemmel Sidi Ṛebbi, yerna numen yis. Sidi Ṛebbi, d leḥmala; win yesɛan leḥmala deg wul-is yeṭṭef di Sidi Ṛebbi, Sidi Ṛebbi yezdeɣ deg ul-is. 17 Ma yella tennekmal leḥmala deg ulawen-nneɣ, a nesɛu lețkal i wass n lḥisab, axaṭer ayen yețɛeddin fell-aɣ di ddunit-a, d ayen yesɛedda Lmasiḥ s yiman-is. 18 Win yesɛan leḥmala n tideț ur t-tkeččem ara tugdi; leḥmala n tideț tessufuɣ tugdi, axaṭer tugdi tețțas-ed si lxuf n lɛiqab, win yețɛicin di tugdi werɛad yessaweḍ ɣer leḥmala n tideț. 19 Ma d nukni, nḥemmel Sidi Ṛebbi axaṭer d nețța i ɣ-iḥemmlen d amezwaru. 20 Kra n win yeqqaṛen : ḥemmleɣ Sidi Ṛebbi yili yekṛeh gma-s, d akeddab, axaṭer win ur nḥemmel ara gma-s i gețwali, ur izmir ara ad iḥemmel Sidi Ṛebbi ur yețwali ara. 21 Atan ihi lameṛ i ɣ-d-iǧǧa Lmasiḥ : win iḥemmlen Sidi Ṛebbi ad iḥemmel daɣen gma-s. f+


text:
Tasnisnit Tamatut n Ugaraw
Tasnisnit Tamatut n Ugaraw (English : general circulation of the ocean, neɣ, Thermohaline circulation) d tasnisnit n w aman n ugaraw n uamaḍal. Tikli agi n w aman, tagel ɣer (depend) taẓɣelt yuk d tisent (salinity) n w aman, d ayen umi neqqar taneẓẓi n w aman (density). Di tasmuḍi n ugafa (north) d w anẓul (south) n umaḍal, aman ttismiḍen, ttubbun ar lqaɛ n ugaraw. Aman agi leḥḥun si ddaw n ugaraw n ufella. Aman agi s immal leḥḥun, s imal trennu teẓɣelt nsen. Dɣa ttalind ar tajumma (surface) n ugaraw, akken ad ezzin tikelt nniden ar ugafa d unẓul n umaḍal. Tiqit n w aman t-tezzid ar s amḍiq ines amenzu, ilas-as tamudi 2 000 iseggwasen.
Imasayen[beddel]
Snat n tɣawsiwin id imasayen af tikli yagi n w aman : Taẓɣelt, yuk d Tisent. Acku taneẓẓi tagel ɣersent. Ma ternu tazɣelt neɣ tisent (am deg gafa yuk d unẓul n umaḍal), trennu taneẓẓi. Ay agi, yeẓẓaẓay aman. Ɣaf ayen nni, iɣellin w aman ar lqaɛ n ugaraw. Ma at ader tazɣelt yuk d tisent, tettader taneẓẓi, dɣa ttifsusen w aman, ttalind ar tajumma n ugaraw.
Nfeɛ[beddel]
Tikli yagi n w aman nefɛent tagnawt, acku tettawi lḥamu seg tiɣwezza ig hman (tropic) ar ṭṭeṛf n umaḍal (poles). Yuk tettawi tasmuḍi si ṭṭeṛf n umaḍal ar tiɣwezza ig ḥman.


text: Kabyle(i) 1 Sidna Ɛisa ilul di taddart n Bitelḥem, di tmurt n Yahuda di lweqt n ugellid Hiṛudus ameqqran, kra n imusnawen usan-d si cceṛq ɣer temdint n Lquds, iwakken ad steqsin : 2 anda ilul llufan-nni ara yilin d agellid n wat Isṛail ? Axaṭer nwala-d itri-ines si cceṛq, nusa-d a t-neɛbed. 3 Agellid Hiṛudus akk-d imezdaɣ n temdint n Lquds meṛṛa dehcen, yerwi lxaṭer-nsen mi slan s lexbaṛ-agi. 4 Hiṛudus yesnejmaɛ-ed akk lmuqedmin d lɛulama n wegdud, isteqsa-ten ɣef wemkan anda ara d-ilal Lmasiḥ ara d-yasen. 5 Nnan-as : Ahat di tmurt n Yahuda di taddart n Bitelḥem! Axaṭer atan wayen i gura nnbi Mixa : 6 I kemm a taddart n Bitelḥem, ur telliḍ ara ț-țaneggarut ger temdinin n Yahuda, axaṭer seg-em ara d-iffeɣ ugellid ara yeksen at Isṛail agdud-iw. 7 Hiṛudus yessawel i imusnawen nni s tuffra, isteqsa-ten si melmi i walan itri-nni. 8 Dɣa iceggeɛ-iten ɣer Bitelḥem, yenna-yasen : Nadit lexbaṛ n ṣṣeḥ ɣef weqcic-agi, m'ara t-tafem, init-iyi-d iwakken ad ṛuḥeɣ ula d nekk a t-ɛabdeɣ. 9 Mi slan i ugellid, ṛuḥen. AAkken kan i ffɣen, walan itri-nni i ẓran di cceṛq yezwar, iteddu zdat-sen. MMi gewweḍ sennig wemkan anda yella weqcic-nni, yeḥbes. 10 Feṛḥen aṭas mi walan itri-nni. 11 Kecmen ɣer wexxam-nni, walan llufan akk-d yemma-s Meryem; tɛeǧben s weqcic-nni dɣa seǧǧden zdat-es. FFsin tiyemmusin-nsen, fkan-as tirezfin : ddheb, lebxuṛ akk-d leɛṭeṛ ɣlayen. 12 Sidi Ṛebbi ixebbeṛ-iten-id di targit ur țțuɣalen ara ɣer Hiṛudus, dɣa uɣalen ɣer tmurt-nsen seg ubrid nniḍen. 13 Mi ṛuḥen, lmelk n Sidi Ṛebbi idheṛ-as-ed i Yusef di targit, yenna-yas-ed :-- Kker, ddem aqcic akk-d yemma-s, rewlet ɣer tmurt n Maṣeṛ, qqimet dinna alamma nniɣ-ak-ed a d-tuɣaleḍ, axaṭer Hiṛudus ad iqelleb ɣef weqcic-agi iwakken a t-ineɣ. 14 Yusef ikker yewwi aqcic-nni akk-d yemma-s deg iḍ, yerwel ɣer tmurt n Maṣeṛ. 15 Yeqqim dinna armi yemmut Hiṛudus, iwakken ad idṛu wayen i d-yenna Sidi Ṛebbi seg imi n nnbi Huceɛ : Ssawleɣ-as i Mmi a d-iffeɣ si tmurt n Maṣer. 16 Mi gwala Hiṛudus belli kelxen-t imusnawen-nni, ikcem-it zzɛaf d ameqqran, iceggeɛ ɣer taddart n Bitelḥem akk-d ț-țmura i s-d-izzin, ad nɣen arrac meṛṛa yesɛan si sin iseggasen d akessar, s wakken yella leḥsab i s-d-fkan imusnawen-nni. 17 Dɣa yețwakemmel wayen i d yenna nnbi Irmiya : 18 Yekker leɛyaḍ di taddart n Rama, nesla i imeṭṭawen d umeǧǧed, d Ṛaḥil i gețrun ɣef warraw-is, tegguma aț-țesbeṛ fell-asen, axaṭer mmuten. 19 Mi gemmut Hiṛudus ameqqran, lmelk n Sidi Ṛebbi iweḥḥa-d i Yusef di targit mi gella di tmurt n Maṣer, 20 yenna-yas : Kker, ddem aqcic d yemma-s tuɣaleḍ ɣer tmurt n wat Isṛail, axaṭer wid yebɣan ad nɣen aqcic-nni, mmuten. 21 Yusef iddem aqcic-nni d yemma-s, yuɣal ɣer tmurt n wat Isṛail 22 Meɛna mi gesla belli d Aṛxilyus mmi-s n Hiṛudus, i gellan d agellid ɣef tmurt n Yahuda, yuggad. SSidi Ṛebbi iɛeggen-as-ed di targit, iṛuḥ ɣer tmurt n Jlili, 23 izdeɣ deg yiwet n taddart ițțusemman Naṣaret, iwakken ad yedṛu wayen i d-nnan lenbiya : Ad ițțusemmi Anaṣari.


text: Kabyle(i) 1 Sidna Ɛisa iteddu yețbecciṛ lexbaṛ n lxiṛ n tgeldit n Ṛebbi si temdint ɣer tayeḍ, si taddart ɣer tayeḍ. Tnac-nni yinelmaden-is ddan yid-es, 2 ddant daɣen kra n tilawin i gesseḥla si lehlakat-nsent, tid iwumi yessufeɣ leǧnun. Tella gar-asent Meryem iwumi qqaṛen tamagdalit ițwasellken si sebɛa leǧnun, 3 akk-d Yunna tameṭṭut n Cuza lewkil n ugellid Hiṛudus, Suzana akk ț-țilawin nniḍen i ten-ițɛawanen s wayen sɛant. 4 Lɣaci usan-d seg waṭas n tudrin. Mi d-nnejmaɛen ɣuṛ-es, Sidna Ɛisa yewwi-yasen-d lemtel-agi : 5 Yiwen ufellaḥ iffeɣ ad izreɛ irden. Mi gzerreɛ, kra n iɛeqqayen ɣlin ɣer webrid, țwaṛekḍen yerna ččan-ten yefṛax n igenni. 6 Amur nniḍen n zzerriɛa yeɣli ger yedɣaɣen, mi d-temɣi teqquṛ imi xuṣṣen waman. 7 Amur nniḍen yeɣli daɣen ger isennanen, mi d-temɣi zzerriɛa mɣin-d yid-es isennanen, ɣummen-ț. 8 Amur nniḍen daɣen yeɣli deg wakal lɛali; mi d-mɣin, mkul aɛeqqa yefka-d meyya. Mi d-yenna ayagi, iɛeggeḍ yenna : Win yesɛan imeẓẓuɣen isel-ed! 9 Inelmaden-is ssutren-as d acu i d lmeɛna n lemtel-agi. 10 Yerra-yasen : Kunwi yețțunefk-awen-d aț țissinem lbaḍna n tgeldit n Ṛebbi, ma d wiyaḍ ițțunefk-asen-d a ț-issinen s lemtul kan iwakken ɣas ad ẓren s wallen-nsen ur țwalin ara, ɣas ma slan ur fehhmen ara. 11 Atah lmeɛna n lemtel-agi : zzerriɛa d awal n Ṛebbi. 12 Llan kra n yemdanen țemcabin ɣer webrid-nni anda teɣli zzerriɛa, m'ara slen i wawal, Cciṭan a d-yas a t-iqleɛ seg ulawen-nsen iwakken ur țțamnen ur țwasellaken. 13 Wiyaḍ țemcabin ɣer wakal yeččuṛen d idɣaɣen. M'ara slen i wawal a t-qeblen s lfeṛḥ lameɛna ur t-țaǧǧan ara ad iger izuṛan; imiren kan ad amnen, m'ara d-yas lweqt n ujeṛṛeb țțuɣalen ɣer deffir. 14 Ayen yeɣlin ger isennanen, d wid isellen i wawal meɛna m'ara d-imɣi ur igemmu ara deg-sen axaṭer țțaǧan anezgum d rrbeḥ akk-d zzhu n ddunit ad iɣumm awal-nni. 15 Ma d ayen yețwazerɛen deg wakal lɛali, d wid isellen i wawal s wul yeṣfan d neyya ḥerzen-t yerna țțaǧan-d lxiṛ s ṣṣbeṛ-nsen. 16 Yiwen ur iceɛɛel taftilt iwakken a ț-iɣum s lḥila neɣ a ț-issedreg; lameɛna a ț-issers ɣef lmeṣbeḥ iwakken kra n win ara d-ikecmen ad iwali tafat. 17 Kra n wayen yeffren a d-iban, kra n wayen yellan di ṭṭlam a t-id-tesban tafat. 18 Ɛasset iman-nwen ihi ɣef wayen i tsellem, axaṭer win i gḥerzen ayen yesɛa a s-nernu, ma d win ur nḥerrez ara a s-ițwakkes ula d ayen i gɣil yesɛa-t. 19 Yemma-s d watmaten n Sidna Ɛisa usan-d a t-ẓren, meɛna ur zmiren ara ad qeṛṛben ɣuṛ-es imi aṭas n lɣaci i gellan dinna. 20 Ssawḍen-as lexbaṛ nnan-as : A Sidi, yemma-k d watmaten-ik atnan di beṛṛa, bɣan a k-ẓren. 21 Sidna Ɛisa yerra-yasen : Yemma d watmaten-iw d widak ismeḥsisen i wawal n Ṛebbi yerna ttabaɛen-t. 22 Yiwen wass, Sidna Ɛisa yuli ɣer yiwet n teflukt nețța d yinelmaden-is. Yenna-yasen : Eyyaw a nzegret ɣer tama nniḍen n lebḥeṛ n Jlili. Dɣa ṛuḥen. 23 Mi teddun ɣef waman, Sidna Ɛisa yeṭṭes. Yekker-ed waḍu iǧehden di lebḥeṛ, taflukt tebda tețțačaṛ d aman, ikcem-iten lxuf ameqqran. 24 Inelmaden qeṛṛben ɣuṛ-es, sekkren-t-id nnan-as : A Sidi, a Sidi, atan a neɣṛeq. Yekker-ed, dɣa yumeṛ i waḍu d lemwaji ad ḥebsen, imiren kan ters-ed talwit. 25 Sidna Ɛisa yenna-yasen : Anida-t liman-nwen ? Tɛeǧǧben, țergigin, qqaṛen wway gar-asen : Anwa-t wagi ? Izmer ad yefk lameṛ i waḍu d lebḥeṛ yerna țțaɣen as awal! 26 Wwḍen ɣer tama nniḍen n lebḥeṛ, ɣer tmurt n ijiṛaziyen iqublen tamurt n Jlili. 27 Mi d-yers Sidna Ɛisa, ataya yusa-d ɣuṛ-es yiwen wergaz n taddart nni, melken-t waṭas n leǧnun; acḥal ur yelsi llebsa, ur yezdiɣ axxam, yețɛici di tmeqbeṛt ger iẓekwan. 28 Mi gwala Sidna Ɛisa, yeɣli ɣer iḍaṛṛen-is iɛeggeḍ yenna : D acu i tebɣiḍ ɣuṛ-i a Ɛisa Mmi-s n Ṛebbi ɛlayen ? Di leɛnaya-k ur iyi-țɛețțib ara. 29 Yenna-yas-d akka axaṭer Sidna Ɛisa yefka lameṛ i uṛuḥani i t-izedɣen ad iffeɣ seg-s. Acḥal d abrid i s-cudden ifassen d iḍaṛṛen s ssnasel, nețța isseɣṛas-itent yerna aṛuḥani-nni yezzuɣuṛ-it ɣer yimukan yexlan. 30 Sidna Ɛisa isteqsa-t yenna-yas : Isem-ik ? yerra-yas : Tarbaɛt. Yenna-yas-d akka axaṭer aṭas n leǧnun i t-izedɣen. 31 ?ḥellilen Sidna Ɛisa ur ten-ițceggiɛ ara ɣer yimukan n ṭṭlam. 32 Tella dinna yiwet n tqeḍɛit tameqqrant n yilfan kessen deg yiwet n tiɣilt. Leǧnun-nni țḥellilen Sidna Ɛisa a ten-yeǧǧ ad kecmen deg yilfan-nni; Sidna Ɛisa iserreḥ-asen. 33 Imiren ffɣen seg wergaz-nni, kecmen deg yilfan, grarben seg ixef n tiɣilt ɣer lebḥeṛ, ɣeṛqen. 34 Imeksawen-nsen mi walan ayen yedṛan uzzlen ɣer taddart d lexlawi ad ssiwḍen lexbaṛ. 35 Usan-d lɣaci ɣer Sidna Ɛisa, ufan-d argaz-nni i seg d-ffɣen leǧnun yeqqim ɣer iḍaṛṛen-is, yuɣal-ed ɣer leɛqel-is, yelsa llebsa. Wehmen akk, tekcem-iten tugdi. 36 Wid iḥedṛen i wayen yedṛan, ḥkan amek yețwasellek umeǧnun-nni. 37 Imezdaɣ n tmurt uggaden, dɣa ssutren i Sidna Ɛisa ad ibɛed fell-asen. Sidna Ɛisa yuli ɣer teflukt iwakken ad iṛuḥ. 38 Argaz-nni i seg d-ffɣen leǧnun, issuter a t-yeǧǧ ad yeddu yid-es, meɛna Sidna Ɛisa yenna-yas : 39 Uɣal ɣer wexxam-ik, teḥkuḍ ayen akk i k-ixdem Ṛebbi. Argaz-nni iṛuḥ, ikcem ɣer taddart, yeḥka meṛṛa wayen i s-ixdem Sidna Ɛisa. 40 Mi d-yuɣal Sidna Ɛisa, lɣaci meṛṛa i t-ițṛaǧun mmugren-t-id. 41 Yewweḍ-ed yiwen wergaz isem-is Jayrus, d ameqqran n lǧameɛ, yeɣli ɣer iḍaṛṛen n Sidna Ɛisa, yețḥellil deg-s iwakken ad iddu ɣer wexxam is 42 axaṭer yesɛa yelli-s tnac yiseggasen di leɛmeṛ-is, tețmețțat yerna anagar nețțat i gesɛa. Akken ițeddu Sidna Ɛisa ɣer dinna, ḥeṛsen-t-id lɣaci si mkul lǧiha. 43 Tella dinna yiwet n tmeṭṭut ihelken, tnac iseggasen nețțat tessaq d idammen. Texṣeṛ ayen akk i tesɛa ɣer ṭṭebba, yiwen ur ț-isseḥla. 44 Tekka-d deffir Sidna Ɛisa, teḍleq afus-is, tennul iri n ubeṛnus-is, imiren kan teḥla ḥebsen idammen-nni. 45 Sidna Ɛisa yenṭeq yenna : Anwa akka i yi-d-innulen ? Imi ssusmen meṛṛa, Buṭrus yenna yas : A Sidi, lɣaci yezzi-yak-d yerna iḥṛes-ik-id si mkul tama, kečč teqqaṛeḍ anwa i k-id-innulen! 46 Sidna Ɛisa yerra-yas : Yella yiwen i yi-d-innulen axaṭer ḥusseɣ i kra n tezmert teffeɣ seg-i. 47 Tameṭṭut-nni imi twala ulamek ara teffer, tusa-d tețțergigi teɣli ɣer yiḍaṛṛen n Sidna Ɛisa, teḥka-d zdat lɣaci meṛṛa acuɣeṛ i t-tennul d wamek teḥla imiren kan si lehlak-is. 48 Sidna Ɛisa yenna-yas : A yell-i, imi tumneḍ yis-i teḥliḍ! Ṛuḥ di talwit. 49 Mazal-it iheddeṛ, ataya yiwen wergaz yusa-d seg wexxam n Jayṛus, yewwi-yas-d lexbaṛ-agi : Yelli-k temmut! Ur țɛețțib ara Sidna Ɛisa. 50 Sidna Ɛisa mi s-yesla i wergaz-nni, yenna i Jayṛus : Ur țțagad ara! Amen kan, yelli-k aț-țeslek. 51 Mi gewweḍ ɣer wexxam, ur yeǧǧi yiwen ad ikcem yid-es anagar Buṭrus, Yuḥenna, Yeɛqub akk-d baba-s d yemma-s n teqcict-nni. 52 Wid yellan dinna țrun akk, țɣerriden ( țmeǧǧiden) fell-as. Sidna Ɛisa yenna-yasen : Beṛka-kkun imeṭṭawen! taqcict ur temmut ara! D iḍes i teṭṭes. 53 Nutni ugin a s-d-ḥessen imi ẓran taqcict temmut. 54 Sidna Ɛisa yeṭṭef-iț-id seg wufus yenna-yas s taɣect ɛlayen : A taqcict, ekker! 55 Imiren kan yuɣal-iț-id ṛṛuḥ, tekker-ed. Sidna Ɛisa yumeṛ a s-fken ayen ara tečč. 56 Imawlan-is wehmen. Sidna Ɛisa iweṣṣa-ten ur țɛawaden i yiwen ayen yedṛan.


text: Kabyle(i) 1 D acu ara d-nini ihi ɣef Sidna Ibṛahim, jeddi-tneɣ ? Amek i tedṛa yid-es ? 2 Lemmer yețwaḥseb d aḥeqqi s lxiṛ yexdem, tili yesɛa sebba s wayes ara izuxx, meɛna ur yezmir ara ad izuxx zdat Sidi Ṛebbi. 3 Akken yura di tira iqedsen : Sidna Ibṛahim yețkel ɣef Ṛebbi, daymi i gețwaḥseb d aḥeqqi . 4 Axeddam yuklal lexlaṣ-is, lexlaṣ ines ur s-ițwaḥseb ara d lemziya meɛna d lḥeqq-is. 5 Akken daɣen win ur nețkil ara ɣef lxiṛ i gxeddem, meɛna yețkel ɣef Ṛebbi i gețțarran amednub d aḥeqqi, ad yețwaḥseb d aḥeqqi ɣef ddemma n liman-is. 6 Akka i gessefra Sidna Dawed ɣef wemdan i gḥețțeb Sidi Ṛebbi d aḥeqqi mbla ma yemmuqel ɣer lefɛayel-is : 7 D iseɛdiyen wid iwumi țwasemḥent seyyat-nsen, iwumi țwamḥan ddnubat -nsen! 8 D aseɛdi wemdan iwumi ur iḥsib ara Sidi Ṛebbi ddnub-is ! 9 Lfeṛḥ-agi, yella i wid iḍehṛen kan neɣ yella daɣen i wid ur neḍhiṛ-ara ? Nenna-d belli : Ṛebbi iḥseb Sidna Ibṛahim d aḥeqqi ɣef ddemma n liman-ines. 10 Melmi ițwaḥseb Sidna Ibṛahim d aḥeqqi, uqbel ad yeḍheṛ neɣ armi geḍheṛ ? Mačči armi geḍheṛ meɛna uqbel! 11 ?ṭhaṛa tusa-yas-ed d țbut, d ccama i d-isbeggnen belli Sidi Ṛebbi yerra-t d aḥeqqi ɣef ddemma n liman-ines uqbel ad yeḍheṛ. S wakka Sidna Ibṛahim yuɣal d jedd n wid akk yumnen, i gețwaḥesben d iḥeqqiyen ɣer Sidi Ṛebbi ɣas ur ḍhiṛen ara. 12 Yella daɣen d jedd n wid akk iḍehṛen, ur nețkil ara ɣef ṭṭhaṛa-nsen kan meɛna tebɛen lateṛ-is, sɛan liman i gesɛa uqbel ad yeḍheṛ. 13 Ayen akk i gewɛed Sidi Ṛebbi d lweṛt di ddunit i Sidna Ibṛahim akk-d dderya n dderya-s, ur s-t-iwɛid ara imi i getbeɛ ccariɛa, meɛna imi i gețkel fell-as. Daymi i t-yeḥseb Sidi Ṛebbi d aḥeqqi. 14 Lemmer d wid ittabaɛen ccariɛa ara iweṛten, iwumi ihi liman, iwumi lweɛd n Sidi Ṛebbi. 15 Axaṭer d ccariɛa i d-ițawin urrif n Ṛebbi, lemmer ulac ccariɛa ur d-tețțili ara tṛuẓi n ccariɛa. 16 Lweɛd i d-yefka Sidi Ṛebbi i Sidna Ibṛahim, yebna ɣef liman iwakken ad yili d lemziya, ad țekkin deg-s dderya n dderya-s mačči d wid kan yessnen ccariɛa lameɛna wid akk yumnen am nețța, yuɣal d jeddi-tneɣ nukni akk s wid yumnen. 17 Am akken yura di Tawṛat n Sidna Musa : Sbeddeɣ-k iwakken aț-țiliḍ d jedd n waṭas n leǧnas. Yuɣal d jeddi-tneɣ zdat Ṛebbi s wayes i gumen, i d-iḥeggun lmegtin, i d-ixelqen ayen ur nelli ara. 18 ?as akken ur d-iqqim usirem, Sidna Ibṛahim yuṛǧa s lețkal d ameqqran armi yuɣal d jedd n waṭas n yegduden akken i s-yenna Sidi Ṛebbi : Akka ara tili dderya n dderya-k. 19 Liman n Sidna Ibṛahim ur yenqis ara ɣas akken qṛib ad issiweḍ meyya iseggasen, iwala iman-is dayen ur yezmir ara ad isɛu dderya, yerna tameṭṭut-is Saṛa teǧǧa-ț dderya. 20 Yețkel ɣef Sidi Ṛebbi, ur t-yekcim ara ccekk ɣef wayen i s-yewɛed. D liman yesɛa i t-isǧehden, s wakka i gețḥemmid Sidi Ṛebbi Bab n tezmert. 21 Yețkel belli Sidi Ṛebbi yezmer a s-d-yefk ayen i s-yewɛed. 22 ?ef wannect-agi i t-yeḥseb Sidi Ṛebbi d aḥeqqi. 23 Mačči fell-as kan i gura di tira iqedsen : Yețwaḥseb d aḥeqqi, 24 lameɛna fell-aɣ ula d nukni, imi numen s win i d-isseḥyan Ɛisa Ssid nneɣ si ger lmegtin. 25 Yețțunefk ad immet ɣef ddemma n ddnubat nneɣ, isseḥya-t-id Sidi Ṛebbi si ger lmegtin iwakken a nuɣal d iḥeqqiyen.


text:
Tamasiḥit
Tamasiḥit niɣ Tamettumsa d ajjed iy deg ttamnen medden belli Ṛebbi d yiwen, iṣobb ɣer medden s wedmaw n bnadem: Yeccu (Ɛisa). Imasiḥen (Imettumsen) ttamnen belli Yeccu ur yesɛi ara baba-s : ilul ala seg yiwet n tmeṭṭot (Meryem) s tezmert n Rebbi. Imasiḥen ttamnen belli Yeccu (Ɛisa) d Elmasiḥ ay ad isellken Udayen d ad yexelq tamurt n Israyil tameqqrant, ɣas akken ur yexdim ara akk tiɣawsiwin agi, nutni ttamnen belli a d-yuɣal tikkelt nniḍen akken a tt-yexdem.
Imasiḥen umnen di Adlis Uɣris (iqedsen) neɣ Abenǧil (Inǧil), ayen isɛan tira s tɛebrit d tira s Tegrigt.
Tisuqilin n Yinjil ɣer tutlayt Tamaziɣt[beddel]
Ttwagent (ttwaxedment) aṭas n tsuqilin n Yinjil s tutlayt Tamaziɣt, s tintaliwin am Tamaziɣt Tarifit, Tamaziɣt Tacelḥit, d Tamaziɣt Taqbaylit.
Tasuqilt n Yinjil s Tmaziɣt Taqbaylit tella da:
Injil s Tefṛansist - Tamaziɣt Taqbaylit.
Llant tsuqilin Timaziɣin n:
- Arkawal Azayku (Ancien Testament).
- Arkawal Amaynu (Nouveau Testament).
- Izlan n Dawud (Psalms)...
Umuɣ n tsuqilin Timaziɣin n Yinjil: Arkawal Azayku d Warkawal Amaynu[beddel]
- Arkawal Amaynu (Nouveau Testament), s usekkil Alatin neɣ da, d s usekkil n Tifinaɣ, d s usekkil Aɛrab
- Arkawal Amaynu (Nouveau Testament) s Tmaziɣt Tacelḥit s usekkil Alatin neɣ da, d s usekkil n Tifinaɣ, d s usekkil Aɛrab


text:
Sitemap t
tt.wikipedia.org ttnet.com.tr ttnetmuzik.com.tr tt545.com ttt4.com tt1069.com ttvnol.com tt86.com ttkdex.com tt.com ttu.edu ttnet.net ttc.ca tthonghuo.com ttcbn.net ttx.cn ttud.com tt5.com ttmn.com ttnet.com tthdd.com ttpaihang.com tt110.net ttolk.ru ttmeishi.com ttrweekly.com ttpet.com ttytuan.com ttbz8.com ttdown.com ttpurchase.com ttgcharity.com ttx123.cn ttdsevaonline.com ttkd.cn ttstv.ru ttnetwifi.com.tr tts8.com ttyva.org ttmtracker.com ttwpk.cn ttver.net tt-group.net tttuangou.net ttela.se ttgitalia.com ttuhsc.edu ttopay.com tt98.com tts.lt tt538.com ttysq.com ttgasia.com ttv.vn ttbank.ir ttnetmobil.com.tr ttu.ee ttiinc.com ttcg.jp ttb.gov ttrinity.jp ttct.edu.tw tt60.com ttl.tj ttk.ru ttsearch.net tts.ru tttz.com tt27.tv ttzcw.com tt8.co.uk ttnews.com tt.se ttnet.net.tr tt699.com ttrrgg.com tt-ly.com ttzhaogong.com ttfatask.com ttweb.net tt22.info ttravel.jp tt.ua ttymq.com tt1155.com tts-group.co.uk tt1890.com ttcu.com ttfatloss.com ttesports.com tt-board.de ttzhan.com ttxva.org ttu.edu.tw ttshop.fr ttlg.com ttzw.com ttnc.co.uk ttnpp.com ttzmedia.com


text:
Adolf Hitler
Adolf Hitler (ilul di 20 ibrir 1889 deg Braunau am Inn, g tmurt n Tutrict – yemmut di 30 yebrir 1945 deg Berlin) yella d amdan asertay almani, aselway n Lalman umbeɛd Führer. Yeḥkem s ukabar i t-ixelqen deg 1921, d NSDAP (Nationalsozialistische Deutsche Arbeiterpartei), yexleq daɣen Reich wis III u ilmend-is tebda Imenɣi amaḍlan wis II. Sɣur-es id yexleq daɣ isem n tnazit.
Mai Igu[beddel]
Adolf Hitler Ighra di Tutrict,tigu tmura wahdes,ba3din iflu an Almania,dihi igu lhezb n Afellah Almani,badin semminas,Nazi,di 1933 irahhu agellid n Almania.irro tmurawin tielli xwanten sis Lholafa di Inughi Tamzwarit(1914-1918),iosed a-iagh Danzeg,d nitet tmura tillellit tella af ilel n Polanda,Hitler yahjem af polanda di 5:45,di cotenber 1939,s ass-nnes tebda inughi.


text: Kabyle(i) 1 Nekk Bulus, yellan d aqeddac n Ɛisa Lmasiḥ, țwaxtaṛeɣ ad iliɣ d ṛṛasul, iwakken ad beccṛeɣ lexbaṛ n lxiṛ n Sidi Ṛebbi. 2 Lexbaṛ-agi n lxiṛ i d-yewɛed Sidi Ṛebbi si zik s yimi n lenbiya di tira iqedsen, 3 d ayen yeɛnan Mmi-s, Ɛisa Lmasiḥ Ssid-nneɣ i d-ilulen d amdan seg wedrum n Dawed, 4 yețțusemma d Mmi-s n Ṛebbi s tezmert n Ṛṛuḥ iqedsen, s ḥeggu-ines si ger lmegtin. 5 Yis i ɣ-ixdem Sidi Ṛebbi lemziya a nili d imceggɛen, iwakken a d-nawi s yisem-is imdanen n leǧnas meṛṛa ad amnen yis yerna ad aɣen awal-is.


text:
Bible verses about "hinduism" | Kabyle
46
Imiren widak-agi ad kecmen ɣer lɛiqab ur nfennu, ma d iḥeqqiyen ad kecmen ɣer tudert n dayem!
32
Aț-țissinem tideț, tideț ara kkun isuffɣen ɣer tlelli.
29
imiren a d-kkren; wid ixedmen lxiṛ a d-ḥyun ɣer tudert n dayem ma d wid ixedmen cceṛ a d-ḥyun iwakken ad țțuḥasben.
36
Win yumnen s Mmi-s yesɛa tudert ur nfennu; ma d win ur numin ara s Mmi-s ur yețwali ara tudert, urrif n Ṛebbi yezga fell-as.
24
D nețța i d-ixelqen ddunit d wayen yellan deg-s, d Bab igenwan d lqaɛa, ur yezdiɣ ara di leǧwameɛ i bnan ifassen n yemdanen.
23
axaṭer ulac lxilaf ger yemdanen imi denben meṛṛa, țwaḥeṛmen si lɛaḍima n Sidi Ṛebbi.
23
Ddnub yețțawi ɣer lmut, ma d ṛṛeḥma n Sidi Ṛebbi tewwi-yaɣ-d tudert n dayem di tikli-nneɣ akk-d Ɛisa Lmasiḥ Ssid-nneɣ.
10
Axaṭer a nɛeddi meṛṛa di ccṛeɛ n Lmasiḥ, iwakken mkul yiwen ad ițțuḥaseb ɣef lxiṛ neɣ cceṛ i gexdem asmi yella di ddunit.
22
Axaṭer a d-asen wid ara yerren iman-nsen d Lmasiḥ neɣ d lenbiya, ad xeddmen lbeṛhanat akk-d licaṛat, iwakken ad kellxen ma zemren ula d wid yextaṛ Sidi Ṛebbi.
8
S tideț nesɛa lețkal deg wulawen nneɣ, lameɛna a wi-yufan a neffeɣ si ddunit-agi iwakken a nili ɣer tama n Sidi Ṛebbi.
9
Mačči s lḥasanat-nwen i tețwasellkem akken yiwen ur ițzuxxu s yiman is;
22
Am akken i weṛten meṛṛa yemdanen lmut imi d-kkan s ɣuṛ Adam, akken daɣen wid akk yumnen s Lmasiḥ a d-ḥyun si ger lmegtin imi umnen yis,
16
Sidi Ṛebbi iḥemmel imdanen n ddunit meṛṛa armi i d-yefka Mmi-s awḥid iwakken kra n win yumnen yis ur yețmețțat ara meɛna ad yesɛu tudert n dayem.
17
Sidi Ṛebbi ur d-iceggeɛ ara Mmi-s ɣer ddunit iwakken ad iḥaseb imdanen meɛna iwakken a ten-isellek.
8
S ṛṛeḥma n Sidi Ṛebbi kan i tețwasellkem, mi tumnem. Ayagi mačči d ayen i d-ikan s ɣuṛ-wen lameɛna ț-țukci n Sidi Ṛebbi.
6
Sidna Ɛisa yenna-yas : D nekk i d abrid axaṭer d nekk i ț-țideț, d nekk i ț-țudert. Yiwen ur yezmir ad iṛuḥ ɣer Baba m'ur yekki ara seg-i.
12
Deg-s i gella leslak; ulac di ddunit meṛṛa isem nniḍen s wayes i nezmer a nețțusellek.
8
S ṛṛeḥma n Sidi Ṛebbi kan i tețwasellkem, mi tumnem. Ayagi mačči d ayen i d-ikan s ɣuṛ-wen lameɛna ț-țukci n Sidi Ṛebbi.
9
Mačči s lḥasanat-nwen i tețwasellkem akken yiwen ur ițzuxxu s yiman is;
27
Lmut tețțawi imdanen yiwet n tikkelt kan imiren a d-yili lḥisab.
Topical data is from OpenBible.info, retrieved November 11, 2013, and licensed under a Creative Commons Attribution License.


text:
Zzayer
Dzayer neɣ Lzzayer d tamdint tamanaɣt n tagduda n Dzayer d tamdint i meqqren g tmurt, ssawalen-as daɣen, imuzdaɣ ines Dzayer tamellalt naɣ (Lbehǧa) El-Bahdja tezga-d g yiri n ilel agrakal, tamdint n Dzayer tefka isem-is y yal agezday (tawilayt) n Dzayer, tamdint n Dzayer tella gar timiṭropolin timuqranin g umenẓaw n Tafriqt s 2 030 000 imuzdaɣ g aseggas n 2002, ytwaḥsab azal n 2.947.446 imuzdaɣ g useggawas n 2008. g tamdint n Dzayer kan ad naf azal n 4 250 000 imuzdaɣ neɣ azal n 12% n ugdud adziri g yal tamurt tesɛa agezday n Dzayer tilas akk d ugezday n Blida s unẓul Tipaza s utaram, Bumerdas s umalu.
Agbur
Aẓar n isem n Dzayer (neɣ Tatimulujit)[beddel]
Isem n Alger (Aljé) issem aɛewwaj arumi n issem "Alguère" s Takatalant, angaru aki yeffɣ-ed g teɛrabt "ğazayer", Jazayer issem i s-yefka Buluɣin mmis n Ziri win i d-ixelqen tadinastit tazirit ass-nni mmi yesekka tamdint n Dzayer g useggas n 960 f agaluz n tamdint taqdimt i yesɛan isem s trumant Icosium(Ikozium), yefka-yas issem n Dzayer At Mezɣenna, caḍen izegzziyen i fkan i lmeɛna n issem aki i yetwafken sɣur Buluɣin Mmis n Ziri. Azzegzi amezwaru yenna-d belli issem n Dzayer yetwakkes g tigzirin i yellan zdat asagen n tamdint n Dzayer s teɛrabt (al-Jaza’ir) الجزائر, s teqbaylit, tigzirin n at mezɣenna, Neɣ awal n “tagzirt” yezmer (akken i ɣilen arakalen inselmen n tallit talemmast) ad yini igger i yellan ger illel d Ṣeḥra igger i yezmer a tilli gyes tameddurt, “tajtagzirt n tmeddurt”. Azzegzi angaru yenna-d belli issem ad yillin fkan-t feljal tajmilt n baba-s n Buluɣin, Ziri mmis n Mennad , ihi, issem n Dzayer ad yilli yusa-d g Dziri, s tmaziɣt, Tiziri(anamek (lmaɛna)-ines tafat n uyyur/uggur), Mezɣenna yezmer daɣen ad tili talɣa tetwaɛerreb n Imezɣen ayen aɣ-d-yefk : “Tiziri n at Imezɣan”. Imuzdaɣ n Dzayer tamanaɣt qqaren Adziri/Tadzirit (dziri/dziriya) fakken ad ssiwlen i imuzdaɣ n tamanaɣt.
Tarakalt[beddel]
Asurs[beddel]
Tignawt[beddel]
Imuzdaɣ[beddel]
Tadamsa[beddel]
Amesni[beddel]
- Amiṭru n Dzayer Tamanaɣt yetteddu s Ḥay Lbader --> Tafura-Lbusṭa Tameqqrant yeldi tibbura-s i umessiklen g wayyur n wember 2011 ɣuzzif abrid-is s 9Km (ikilumitren), yesɛa 10 n tiɣsertin (stations).
- ETUSA
- Amafag n Dzayer
- Tramway n Dzayer
- SNTF
Timerrit[beddel]
Tadult n timerrit g temdint n Dzayer mazal-itt texxuṣ, ɣas tesɛa aṭas ideggen i cebḥanen maca asefrek (gestion) nsen cwiyat, tesɛa (amedya) tiftisin ticebḥanin am taftist (rrif n'ilel) La Perouse g usamar, maca caḍen daɣen tiftisin ur necbiḥ ara am tin n Mazella neɣ n Miramar (Guilloville) anect agi felǧal n Asif n Lḥerrac neɣ Asif Mazafran atg... i tṣubbun ar ilel.
- Llan daɣen g Tamanaɣt kra isensa n semmus itran am Asensu Hilton Alger, Asensu Sofitel, Asensu Sheraton, Asensu Mercure, Aurassi, Al Djazair (St George), llan daɣen kra n isensa nniḍen maca mačči n semmus itran am Asensu Albert Amezwaru, Asensu Essafir (Alleti), yella daɣen asenfar n usuli n asensu Ibis n Accor akk d Marriott.
- Tura, g iseggasen ineggura kan, tukad Dzayer belli tadult n timerrit tesɛa azal ameqqran g tadamsa n tmurt d kra ixxelqen aqdic ilemẓiyen, ihi bdan xelqen imukan n timerri am Aquafort Land, Kiffan Club atg... yella daɣen Zoo n Benɛeknun.
Idles[beddel]
Tamdint n Dzayer tesɛedda ussan iberkanen g umezruy ines yetwawet deg-sen idles tesɛa tura tamdint kra n timkurda tameqqrant merra deg-sent d
- Tamkardit Tasdawant n Lḥamma
Llan daɣen isalayen am
- Asalay b Umjahed,
- Asalay n Bardo,
- Asalay Aɣelnaw n Taẓuri Tatrart d Tazit ,
- Talmat n Termitin n Lḥamma
- Bastion 23
- Taqṣebt
- Amezgun aɣelnaw n Dzayer Muḥyedin Bacṭarzi
[[Tugna:Tsnawit_dzayer.jpg|thumb|250px|Tasnawit n [[itmaten Baba Ɛerruǧ d Xireddin Barbarus zik tella ismis Jean de La Croix]]]]


text: Kabyle(i) 12 Ițțubeggen-asen-d belli mačči i nutni, meɛna i kunwi i d-xebbṛen ayagi. D ayen i wen-d-xebbṛen tura wid ițbecciṛen lexbaṛ n lxiṛ, s tezmert n Ṛṛuḥ iqedsen i d-ițțucegɛen seg igenni. Ula d lmalayekkat bɣant ad walint annect-agi. 13 Daymi, sǧehdet leɛqel-nwen, ur ɣefflet ara, ɛasset iman-nwen, sɛut asirem iṣeḥḥan di leslak ara wen d-ițțunefken asm' ara d-yuɣal Ɛisa Lmasiḥ. 14 Ilit am arrac ițțaɣen awal, ur xeddmet ara ayen akk i txeddmem asm' akken werɛad i kkun-tekcim tmusni, 15 meɛna ilit teṣfam di tikli-nwen am akken iṣfa Sidi Ṛebbi i wen-d issawlen. 16 Imi yura : Ilit teṣfam axaṭer nekk ṣfiɣ.